På baggrund af de undersøgte forhold finder Datatilsynet, at Mariagerfjord Kommunes brug af en ekstern databeskyttelsesrådgiver ligger inden for rammerne af databeskyttelsesforordningen\nDen ene gruppe af tilsyn fokuserede på kommuner, som delte databeskyttelsesrådgiver med andre kommuner. Den anden gruppe af tilsyn fokuserede på kommuner, som havde tilkøbt sig ydelsen hos et advokatselskab, herunder Mariagerfjord Kommune som afgørelsen nedenfor drejer sig om.\nMariagerfjord Kommune var blandt de myndigheder, som Datatilsynet i 2019 havde udvalgt til tilsyn. Datatilsynets planlagte tilsyn fokuserede særligt på databeskyttelsesrådgiverens opgaver, herunder spørgsmålet om hvorvidt databeskyttelsesrådgiveren står til rådighed for medarbejdere i kommunen og registrerede vedrørende spørgsmål om databeskyttelse, samt hvorvidt databeskyttelsesrådgiveren fører den nødvendige kontrol med kommunens behandlingsaktiviteter. Datatilsynet bemærker i den forbindelse, at databeskyttelsesrådgivere ikke er personligt ansvarlige i tilfælde af manglende overholdelse af databeskyttelsesforordningen. Ansvaret for overholdelse af databeskyttelsesbestemmelserne – herunder bestemmelserne vedrørende krav til databeskyttelsesrådgivere – påhviler den dataansvarlige og databehandleren (i nærværende sag, Mariagerfjord Kommune).\nI overensstemmelse med forpligtelsen i databeskyttelsesforordningens artikel 37, stk. 7, har Mariagerfjord Kommune forinden tilsynet meddelt Datatilsynet, at en advokat fra advokatfirmaet HjulmandKaptain varetager rollen som databeskyttelsesrådgiver for kommunen. Advokaten varetager ligeledes rollen som databeskyttelsesrådgiver for bl.a. Hjørring Kommune, som Datatilsynet også har ført tilsyn med.\nMariagerfjord Kommune har til brug for tilsynet den 9. juli 2019 fremsendt et udfyldt spørgeskema, kommunens kontrakt med advokaten og øvrige relevante bilag. Endvidere har kommunen den 25. november 2019 fremsendt en supplerende udtalelse og en kopi af et kontrolskema til Datatilsynet.\nPå baggrund af de undersøgte forhold finder Datatilsynet, at Mariagerfjord Kommunes brug af en ekstern databeskyttelsesrådgiver ligger inden for rammerne af databeskyttelsesforordningen. Datatilsynet har i den forbindelse noteret sig følgende:\nAt Mariagerfjord Kommune har udpeget en advokat fra advokatfirmaet HjulmandKaptain som databeskyttelsesrådgiver, og at hendes funktion udøves på grundlag af en tjenesteydelseskontrakt.\nAt Mariagerfjord Kommunes databeskyttelsesrådgiver har de fornødne faglige kvalifikationer til at varetage rollen, jf. databeskyttelsesforordningens artikel 37, stk. 5.\nAt Mariagerfjord Kommune i overensstemmelse med databeskyttelsesforordningens artikel 38, stk. 1, har sikret, at databeskyttelsesrådgiveren inddrages tilstrækkeligt og rettidigt i alle spørgsmål vedrørende beskyttelse af personoplysninger.\nAt registrerede i Mariagerfjord Kommune i overensstemmelse med databeskyttelsesforordningens artikel 38, stk. 4, kan kontakte databeskyttelsesrådgiveren angående alle spørgsmål om behandling af deres oplysninger og om udøvelse af deres rettigheder i henhold til databeskyttelsesforordningen.\nAt Mariagerfjord Kommunes databeskyttelsesrådgiver i overensstemmelse med databeskyttelsesforordningens artikel 39, stk. 1, litra a, underretter og rådgiver kommunen og ansatte i kommunen om deres databeskyttelsesretlige forpligtelser.\nAt Mariagerfjord Kommune i overensstemmelse med databeskyttelsesforordningens artikel 39, stk. 1, litra b, har sikret, at databeskyttelsesrådgiveren overvåger kommunens overholdelse af de databeskyttelsesretlige regler, jf. databeskyttelsesforordningens artikel 39, stk. 1, litra b.\nMariagerfjord Kommune har udpeget en advokat hos HjulmandKaptain som databeskyttelsesrådgiver for kommunen. Advokaten udøver hvervet som databeskyttelsesrådgiver for kommunen på baggrund af en tjenesteydelseskontrakt. Advokaten er ligeledes databeskyttelsesrådgiver for Hjørring Kommune. Datatilsynet har også ført tilsyn med databeskyttelsesrådgiverens funktion i denne kommune.\nUd fra sagens oplysninger i de to tilsyn fremgår det, at databeskyttelsesrådgiveren kan inddrage de øvrige 5 medarbejdere fra det persondataretlige team hos HjulmandKaptain i løsningen af konkrete, afgrænsede opgaver i det omfang, der er behov herfor. Den navngivne advokat er qua sin rolle som databeskyttelsesrådgiver imidlertid den person, som har den primære kontakt med kommunen og deltager i relevante møder mv.\nDet fremgår endvidere, at hvis situationen påkræver det, har advokatfirmaet HjulmandKaptain en række medarbejdere, som kan bistå med konkrete kontrolopgaver. Herudover vil databeskyttelsesrådgiveren have mulighed for at sparre med specialister hos HjulmandKaptain inden for forskellige grænseområder, hvis det er relevant i forhold til en konkret opgaveløsning.\nDatabeskyttelsesrådgiveren har endvidere mulighed for at udpege en anden medarbejder hos HjulmandKaptain til midlertidigt – eksempelvis i ferieperioder – at varetage databeskyttelsesrådgiverens opgaver. I det omfang det er relevant, vil databeskyttelsesrådgiveren endvidere kunne inddrage en professor i offentlig ret i rådgivningen.\nDet fremgår i øvrigt, at databeskyttelsesrådgiveren samarbejder med kommunens eget team på databeskyttelsesområdet, herunder i forbindelse med rettidig inddragelse af databeskyttelsesrådgiveren samt rådgivning af medarbejdere hos kommunen.\nI forhold til fakturering af ydelsen fremgår det af det indsendte materiale, at opgaven opdeles i en henholdsvis obligatorisk og variabel del. Kommunen betaler en fast pris for den obligatoriske del, hvorimod den variable del afregnes på timebasis til en fastsat timepris.\nDet er i øvrigt Datatilsynets opfattelse, at den dataansvarlige og databehandleren selv er nærmest til at vurdere, hvordan den praktiske del af samarbejdet med databeskyttelsesrådgiveren skal implementeres, så samarbejdet kan foregå mest effektivt og hensigtsmæssigt i organisationen. Den dataansvarlige og databehandleren kan derfor i vidt omfang selv organisere den praktiske del af samarbejdet med databeskyttelsesrådgiveren, så længe dette sker inden for rammerne af databeskyttelsesforordningens kapitel 4. Databeskyttelsesrådgiveren bør i den forbindelse spille en central rolle i at fremme en databeskyttelseskultur inden for den dataansvarliges eller databehandlerens organisationen og bør som minimum bistå med implementeringen af centrale elementer i databeskyttelsesforordningen. Dette kan eksempelvis ske i form af konkret rådgivning af en udvalgt gruppe af medarbejdere i den dataansvarliges eller databehandlerens organisation, som efterfølgende selv står for den praktiske implementering under forudsætning af, at databeskyttelsesrådgiveren udøver den nødvendige kontrol med organisationens overholdelse af reglerne mv.\nIfølge databeskyttelsesforordningens artikel 37, stk. 5, udpeges databeskyttelsesrådgiveren på grundlag af sine faglige kvalifikationer, navnlig ekspertise inden for databeskyttelsesret og –praksis samt evne til at udføre de opgaver, der er omhandlet i artikel 39.\nUd fra det oplyste i Datatilsynets tilsyn med den pågældende databeskyttelsesrådgivers funktion i de to kommuner, fremgår det, at databeskyttelsesrådgiveren har en juridisk uddannelse, og at hun siden 2017 primært har arbejdet med databeskyttelse, og at hun forud for udpegelsen har deltaget i flere kurser om databeskyttelse. Databeskyttelsesrådgiveren er endvidere certificeret CIPP/E, hvoraf informationsteknologi og de sikkerhedsmæssige aspekter af databeskyttelse er en del heraf.\nDet fremgår endvidere at databeskyttelsesrådgiveren tidligere har rådgivet offentlige myndigheder i en række forskellige sammenhænge, hvorved hun generelt har fået kendskab til kommuners organisation, administrative regler, procedurer og de behandlingsaktiviteter, der udføres i kommuner, og at databeskyttelsesrådgiveren har fået kendskab til organisationer på et teoretisk plan igennem sin diplomuddannelse (HD i organisation og ledelse).\nDatabeskyttelsesrådgiveren havde ikke forud for udpegelsen kendskab til den konkrete organisation i kommunen og de konkrete procedurer i kommunen. Databeskyttelsesrådgiveren har dog umiddelbart efter tiltrædelsen deltaget i møder med center- og fagchefer samt nøglemedarbejdere på samtlige fagområder og dermed fået kendskab til kommunens organisering og behandlingsaktiviteter.\nDatatilsynet bemærker, at evnen til at udføre de opgaver, der påhviler databeskyttelsesrådgiveren skal ses i sammenhæng med dennes personlige kvalifikationer og viden samt dennes stilling i den dataansvarlige eller databehandlerens organisationen. For så vidt angår de faglige kvalifikationer, som kræves efter databeskyttelsesforordningens artikel 37, stk. 5, bør databeskyttelsesrådgiveren foruden en indgående forståelse af de databeskyttelsesretlige regler også have kendskab til informationsteknologi og datasikkerhed samt den dataansvarliges og databehandlerens beskyttelsesbehov. Endvidere bør databeskyttelsesrådgiveren have et solidt kendskab til administrative regler og procedurer i organisationen. Kravene til databeskyttelsesrådgiverens faglig kvalifikationer skal således ses i sammenhæng med, at databeskyttelsesrådgiveren skal evne at kunne fremme en databeskyttelseskultur inden for organisationen.\nPå baggrund af sagens oplysninger finder Datatilsynet, at den pågældende advokat hos Hjulmand Kaptajn har de fornødne faglige kvalifikationer til at varetage rollen som databeskyttelsesrådgiver for kommunen, og at kommunen dermed efterlever kravet i databeskyttelsesforordningens artikel 37, stk. 5.\nDatatilsynet har i den forbindelse lagt vægt på, at databeskyttelsesrådgiveren har relevante uddannelses- og erhvervsmæssige erfaringer med det databeskyttelsesretlige og informationsteknologiske område, at databeskyttelsesrådgiveren – til trods for at hun før udpegelsen ikke havde kendskab til den konkrete organisering og procedurerne i kommunen – umiddelbart efter tiltrædelsen har deltaget i interne møder i kommunen, hvorved hun har fået et gennemgående og konkret kendskab til kommunens organisering og behandlingsaktiviteter, og at databeskyttelsesrådgiveren generelt – forinden tiltrædelsen – havde et kendskab til kommuners organisation, administrative regler, procedurer og behandlingsaktiviteter, der er kendetegnene for kommuner.\nUd fra det oplyste i Datatilsynets tilsyn med den pågældende databeskyttelsesrådgivers funktion i de to kommuner fremgår det, at databeskyttelsesrådgiveren deltager fast i en række møder hos kommunen. Databeskyttelsesrådgiveren er en del af sikkerhedsudvalget og inddrages i den forbindelse i centrale beslutninger med en række udvalgte nøglemedarbejdere. På møderne yder databeskyttelsesrådgiveren vejledning og drøfter udvalgte databeskyttelsesretlige emner – eksempelvis de registreredes rettigheder –, hvormed databeskyttelsesrådgiveren kan følge den overordnede udvikling samt udvalgte problemstillinger og projekter i kommunen. Databeskyttelsesrådgiveren bliver endvidere inddraget til orientering i andre sammenhænge, eksempelvis i forbindelse med byrådsmøder. Databeskyttelsesrådgiveren bliver endvidere altid orienteret om sikkerhedsbrud. Herudover inddrager kommunen databeskyttelsesrådgiveren, når det i øvrigt er relevant.\nEfter en gennemgang af sagens oplysninger er det Datatilsynets vurdering, at kommunens databeskyttelsesrådgiver inddrages tilstrækkeligt og rettidigt i alle spørgsmål vedrørende databeskyttelse.\nDatatilsynet har særligt lagt vægt på, at databeskyttelsesrådgiveren jævnligt og fast deltager i en række møder hos kommunen, hvorved databeskyttelsesrådgiveren holdes orienteret om databeskyttelsesretlige forhold i kommunen og hermed har mulighed for løbende at give sine input til databeskyttelsesretlige tiltag og problemstillinger.\nDatatilsynet har endvidere lagt vægt på, at databeskyttelsesrådgiveren altid inddrages i forbindelse med sikkerhedsbrud, og at medarbejdere i kommunen sikrer, at databeskyttelsesrådgiveren i øvrigt inddrages, når det er relevant.\nDet fremgår af sagens oplysninger, at de registrerede til enhver tid har mulighed for at kontakte databeskyttelsesrådgiveren, og at databeskyttelsesrådgiveren har til opgave at varetage henvendelser fra de registrerede, som vedrører spørgsmål af databeskyttelsesretlig karakter.\nDatatilsynet har noteret sig, at kommunen organisatorisk har indrettet sig således, at indkomne henvendelser i et vist omfang modtages og behandles af kommunale medarbejdere. Datatilsynet lægger i den forbindelse til grund, at der alene er tale om, at databeskyttelsesrådgiveren bistås af kommunens medarbejdere i forhold til at foretage en indledende screening af henvendelser med henblik på at sikre, at alene relevante henvendelser besvares af databeskyttelsesrådgiveren.\nDet fremgår endvidere, at alle borgerhenvendelser skal besvares inden 7 arbejdsdage, hvor borgeren som minimum skal informeres om, hvornår denne kan forvente et svar på sin henvendelse. Der er ikke aftalt særlige tidsrum, hvor databeskyttelsesrådgiveren skal stå til rådighed for de registrerede.\nDet fremgår i øvrigt, at til trods for at der endnu ikke har været en spidsbelastningssituation, hvor mange registrerede ønsker at komme i kontakt med databeskyttelsesrådgiveren, har kommunen og databeskyttelsesrådgiveren drøftet en række forholdsregler, som kan tages i tilfælde heraf.\nDet er Datatilsynets opfattelse, at en databeskyttelsesrådgiver i overensstemmelse med databeskyttelsesforordningens artikel 38, stk. 4, kan samarbejde med udvalgte og kvalificerede medarbejdere i den dataansvarliges eller databehandlerens organisation til at varetage opgaven med at besvare henvendelser fra registrerede med henblik på at sikre en effektiv håndtering af henvendelserne. Der skal dog være en reel mulighed for, at den registrerede kan kontakte databeskyttelsesrådgiveren, når situationen påkræver det.\nPå baggrund af sagens oplysninger er det Datatilsynets umiddelbare vurdering, at kommunen efterlever kravet i databeskyttelsesforordningens artikel 38, stk. 4.\nDatatilsynet har herved lagt vægt på, at kommunen har organiseret sig på en måde, hvor de registrerede har mulighed for at rette henvendelse til databeskyttelsesrådgiveren om behandling af deres oplysninger og om udøvelse af deres rettigheder i henhold til databeskyttelsesforordningen, og at henvendelsen besvares inden for rimelig tid.\nDatatilsynet bemærker afslutningsvis, at databeskyttelsesforordningens artikel 38, stk. 4 hænger sammen med kravet i databeskyttelsesforordningens artikel 37, stk. 7 om, at kontaktoplysninger for databeskyttelsesrådgiveren skal offentliggøres.\nFormålet med kravet om offentliggørelse er blandt andet, at de registrerede skal kunne komme i kontakt med den pågældende dataansvarlige eller databehandlers databeskyttelsesrådgiver.\nDen registrerede skal have mulighed for at kontakte databeskyttelsesrådgiveren – som uafhængig part – blandt andet for at gøre databeskyttelsesrådgiveren bekendt med en behandlingsaktivitet, der ikke overholder reglerne.\nHvis øvrige medarbejdere i den dataansvarliges eller en databehandlers organisation bistår databeskyttelsesrådgiveren med håndteringen af henvendelser fra de registrerede, bør en sådan bistand dermed alene være accessorisk i forhold til databeskyttelsesrådgiverens varetagelse af opgaven, og det fulde ansvar for visitering af indkomne henvendelser fra registrerede bør ikke tildeles medarbejderne.\nFor så vidt angår en ekstern databeskyttelsesrådgiver, der varetager rollen for flere forskellige organisationer, bør der særligt tages højde for, at databeskyttelsesrådgiveren er i stand til at stå til rådighed for den enkelte organisation til trods for udpegelsen for flere organisationer.\nDatatilsynet har som led i dette tilsyn derfor også haft særlig fokus på, om databeskyttelsesrådgiveren i fornødent omfang er tilgængelig for kommunens medarbejdere (afsnit 5.1) og kommunen (afsnit 5.2), og om databeskyttelsesrådgiverne i fornødent omfang bistår kommunen med implementering af centrale elementer i databeskyttelsesforordningen.\nUd fra det oplyste i Datatilsynets tilsyn med den pågældende databeskyttelsesrådgivers funktion i de to kommuner, fremgår det, at databeskyttelsesrådgiveren står til rådighed for kommunens medarbejdere, når medarbejderne har behov for databeskyttelsesrådgiverens bidrag, og at medarbejderne er blevet orienteret herom.\nDet fremgår endvidere, at databeskyttelsesrådgiveren alene skal besvare henvendelser af databeskyttelsesretlig karakter, hvis en kvalificeret medarbejder i kommunerne ikke selv kan besvare spørgsmålet.\nMedarbejderne opfordres derfor til i første omgang at kontakte en udvalgt og kvalificeret medarbejder i kommunen for at mindske antallet af henvendelser, hvor det er nødvendigt at inddrage databeskyttelsesrådgiveren. Kommunen har dog oplyst, at databeskyttelsesrådgiveren selv kan vælge at tage en henvendelse op, og at enhver medarbejder har ret til at kontakte databeskyttelsesrådgiveren direkte, hvis der er et behov herfor.\nKommunikationen foregår således ved, at den kvalificerede medarbejder hos kommunen i første omgang håndterer henvendelsen. Hvis medarbejderen har spørgsmål til henvendelsen, kontakter medarbejderen databeskyttelsesrådgiveren herom, hvorefter den ansattes henvendelse besvares af medarbejderen.\nDet er Datatilsynets opfattelse, at dataansvarlige og databehandlere selv er nærmest til at vurdere, hvordan samarbejdet med databeskyttelsesrådgiveren kan implementeres mest hensigtsmæssigt i organisationen. Det er herunder muligt og i visse tilfælde en fordel at lade medarbejdere bistå databeskyttelsesrådgiveren. Der kan i relation til medarbejderhenvendelser eksempelvis være tilfælde, hvor det af organisatoriske hensyn kan være en fordel at lade personale – som i øvrigt assisterer databeskyttelsesrådgiveren – bistå databeskyttelsesrådgiveren, hvis de pågældende medarbejdere er kvalificerede hertil. Der skal dog være en reel mulighed for, at medarbejdere kan kontakte databeskyttelsesrådgiveren, når situationen påkræver det.\nDatatilsynet har herved lagt vægt på det af kommunen oplyste om, at databeskyttelsesrådgiveren ved medarbejderhenvendelser bliver bistået af udvalgte og kvalificerede medarbejdere, og at disse udvalgte og kvalificerede medarbejdere har mulighed for at involvere databeskyttelsesrådgiveren i nødvendigt omfang. Herudover har tilsynet lagt vægt på, at enhver medarbejder har ret til at kontakte databeskyttelsesrådgiveren direkte, hvis der er et behov herfor.\nUd fra det oplyste i Datatilsynets tilsyn med databeskyttelsesrådgiverens funktion i de to kommuner, fremgår det, at databeskyttelsesrådgiveren på et generelt plan har til opgave at rådgive kommunen, når der opstår spørgsmål af databeskyttelsesretlig karakter, herunder i forbindelse med organisationens indkøb af IT-systemer, kravspecifikationer til leverandører, udarbejdelse af kommunens persondatapolitikker, iværksættelse af behandling af personoplysninger og overvejelser om, hvorvidt en given behandling af personoplysninger overholder de generelle behandlingsregler.\nDet fremgår samtidig, at en række opgaver falder uden for den obligatoriske del af ydelsen, og at kommunen i stedet kan tilkøbe disse opgaver. Rådgivning og sparring i forbindelse med indkøb af nye IT-systemer falder blandt andet uden for den obligatoriske del af ydelsen. Kommunen har imidlertid bemærket, at databeskyttelsesrådgiveren bør indgå i drøftelserne omkring indkøb/ibrugtagning af nye systemer eller forretningsgange, som indebærer behandling af personoplysninger.\nKonkret uddannelse og kurser falder ligeledes uden for den obligatoriske del af ydelsen. Kommunen forestår således primært selv oplysningskampagner og uddannelse af personale. Databeskyttelsesrådgiveren har dog vejledt og uddannet udvalgte nøglemedarbejdere i kommunen.\nPå baggrund af det i sagen oplyste, har Datatilsynet lagt til grund, at databeskyttelsesrådgiveren løbende skal rådgive kommunen om behovet for tilpasninger og ændringer af udarbejdet materiale, men at selve udarbejdelsen og kvalitetssikringen af materialet falder uden for den obligatoriske ydelse.\nDatatilsynet har i den forbindelse endvidere lagt til grund, at databeskyttelsesrådgiveren kun i meget begrænset omgang medvirker til den administrative sagsbehandling, udarbejdelse af koncepter/vejledninger, håndtering af de registreredes rettigheder eller brud på persondatasikkerheden og lignende. Kommunen står primært selv for disse opgaver.\nKommunen anvender dog databeskyttelsesrådgiveren til sparring i forhold til indholdsmæssige og øvrige spørgsmål, som opstår i forbindelse med kommunens udarbejdelse af materialet m.v., ligesom databeskyttelsesrådgiveren bliver inddraget til orientering i flere forskellige sammenhænge, herunder om væsentlige sikkerhedsbrud.\nVed databeskyttelsesrådgiverens kontroller har databeskyttelsesrådgiveren endvidere mulighed for at gennemgå og kommentere på udvalgte skriftlige procedurer mv.\nI forhold til indkøb af nye IT-systemer er det – i overensstemmelse med det oplyste i sagen – Datatilsynets opfattelse, at hvis systemerne anvendes til behandlingen af personoplysninger, bør databeskyttelsesrådgiveren altid inddrages blandt andet med henblik på at tage stilling til, om sikkerhedsniveauet i systemerne er tilstrækkeligt.\nPå baggrund af ovenstående finder Datatilsynet, at Mariagerfjord Kommunes organisering af varetagelsen af databeskyttelsesrådgiverens opgave med at yde bistand i form af at rådgive kommunen om de databeskyttelsesretlige regler er i overensstemmelse med databeskyttelsesforordningens artikel 39, stk. 1, litra a.\nDatatilsynet har herved lagt vægt på det oplyste om, at databeskyttelsesrådgiveren varetager en rådgivende rolle over for kommunen, når der opstår spørgsmål af databeskyttelsesretlig karakter, og at kommunen kan indhente bistand fra databeskyttelsesrådgiveren i forbindelse med kommunens konkrete udarbejdelse af materiale m.v.\nPå baggrund af ovenstående er det Datatilsynets opfattelse, at Mariagerfjord Kommunes efterlever kravet i databeskyttelsesforordningens artikel 39, stk. 1, litra a.\n6. Overvågning af overholdelsen af de databeskyttelsesretlige regler\nDatatilsynet bemærker, at som en del af disse opgaver med overvågning af overholdelse af de databeskyttelsesretlige regler skal databeskyttelsesrådgiveren navnlig indsamle oplysninger, der identificerer databehandlingsaktiviteter, analysere og kontrollere databehandlingsaktiviteternes overholdelse af bestemmelserne og informere, rådgive og rette henstillinger til den dataansvarlige eller databehandleren.\nDet fremgår af sagens oplysninger, at databeskyttelsesrådgiveren har til opgave at føre kontrol med, at de databeskyttelsesretlige regler og de vedtagne procedurer overholdes. Det er således databeskyttelsesrådgiverens ansvar at gøre kommunen opmærksom på en eventuel manglende efterlevelse af reglerne.\nEndvidere fremgår det af sagen, at databeskyttelsesrådgiveren løbende orienteres om udarbejdelse af nye retningslinjer og procedurer gennem deltagelsen i møder med kommunen. Databeskyttelsesrådgiveren har herigennem mulighed for at kontrollere, om retningslinjerne og procedurerne i kommunen er i overensstemmelse med de databeskyttelsesretlige regler.\nDet fremgår i øvrigt af sagen, at databeskyttelsesrådgiveren to gange årligt er forpligtet til at føre kontrol med kommunens overholdelse af de databeskyttelsesretlige regler. I forbindelse hermed har databeskyttelsesrådgiveren fremsendt et kontrolark til kommunen med et generelt overblik over de områder, databeskyttelsesrådgiveren forventer at føre tilsyn med. Kontrollerne, herunder den efterfølgende rapportering til kommunens byråd, drøftes herudover løbende mellem databeskyttelsesrådgiveren og kommunen.\nDet er endvidere blevet oplyst, at databeskyttelsesrådgiveren ikke er bundet af en bestemt kontrolmetode, og at hun blandt andet kan benytte sig af skriftlige kontroller, stikprøvekontroller og mundtlige kontroller. Kommunen har til brug for tilsynet fremsendt en kopi af dette kontrolskema samt eksempel på spørgeskema til Datatilsynet.\nHerudover fremgår det, at databeskyttelsesrådgiveren er tovholder på inputtet fra kontrollerne, men at kommunen selv gennemfører en række af kontrollerne og registrerer konstateringerne. Nogle af kontrollerne gennemfører databeskyttelsesrådgiveren således selv i mindre grad, hvorimod kommunen forestår kontrollen, herunder den udførende del.\nDet fremgår ligeledes af sagen, at kommunen i øvrigt selv foretager almindelige kontroller. Såfremt de i kontrolskemaet anførte kontroller i forvejen udføres af kommunen, skal kommunen oplyse databeskyttelsesrådgiveren herom, hvorefter databeskyttelsesrådgiveren vil notere en bekræftelse på, at kontrollen er gennemført samt hvornår og af hvem. Kommunen er ligeledes forpligtet til at dokumentere kontrolopgavens udførelse. Kontrollen gennemgås efterfølgende på et særskilt møde mellem databeskyttelsesrådgiveren og en medarbejder fra kommunen. Kontrollerne og den efterfølgende rapportering drøftes endvidere løbende mellem databeskyttelsesrådgiveren og kommunen.\nDet fremgår endvidere af sagen, at databeskyttelsesrådgiveren skal medvirke til den årlige revision af kommunens informationssikkerhedspolitik, og at databeskyttelsesrådgiveren herigennem kontrollerer, at kommunen gennemfører relevante interne kontroller samt reviderer øvrige politikker og procedurer.\nDet fremgår i øvrigt, at oplysningskampagner i kommunen skal drøftes med databeskyttelsesrådgiveren, og at databeskyttelsesrådgiveren herigennem kan udøve kontrol med, at oplysningskampagnerne er i overensstemmelse med de databeskyttelsesretlige regler.\nDatabeskyttelsesrådgiveren havde endnu ikke på tidspunktet for Datatilsynets tilsyn udført ikke-planlagte kontroller – dvs. kontroller der falder ud over de aftalte kontraktmæssige kontroller to gange årligt, samt kontroller som i øvrigt vedrører spørgsmål, der falder ud over emner behandlet i informationssikkerhedsudvalget – med kommunen. Der foreligger endvidere ikke særskilte aftalte faste procedurer mellem databeskyttelsesrådgiveren og kommunen for, hvordan, hvor ofte eller på hvilke betingelser denne type af kontrol skal udføres\nFor så vidt angår databeskyttelsesrådgiverens opfølgning på kontrol, fremgår det af sagen, at databeskyttelsesrådgiveren er forpligtet til at gøre kommunen opmærksom på, hvis databeskyttelsesrådgiveren konstaterer en manglende efterlevelse af de databeskyttelsesretlige regler og/eller de af kommunen vedtagne politikker og procedurer\nDatatilsynet skal bemærke, at opgaven med at føre kontrol med kommunens overholdelse af de databeskyttelsesretlige regler ikke må uddelegeres til andre medarbejdere i kommunen i et væsentligt omfang. Dette hænger ifølge tilsynet sammen med databeskyttelsesrådgiverens særlige stilling, herunder databeskyttelsesrådgiverens uafhængighed. Opgaven med at overvåge overholdelsen af forordningen muliggøres netop ved, at databeskyttelsesrådgiveren qua sin stilling kan handle uafhængigt og nyder tilstrækkelig beskyttelse ved udførslen af opgaven.\nDatatilsynet finder endvidere, at kravet om at overvåge overholdelsen af de databeskyttelsesretlige regler i artikel 39, stk. 1, litra b, skal ses i sammenhæng med, at databeskyttelsesrådgiveren skal have kendskab til de behandlingsaktiviteter, der foregår i organisationen. Databeskyttelsesrådgiveren kan herved underrette den dataansvarlige eller databehandleren i tilfælde af, at databeskyttelsesrådgiveren konstaterer en manglende overholdelse af reglerne med henblik på, at fejlen bliver rettet. Databeskyttelsesrådgiveren kan blandt andet sikre et sådant varigt kendskab og overblik over den dataansvarliges eller databehandlerens organisation ved jævnlige møder, kvalitetskontroller af retningslinjer og standardskabeloner, afrapportering, stikprøvekontroller mv.\nDet er samtidig Datatilsynets opfattelse, at databeskyttelsesrådgiverens kontakt med de registrerede og vejledning generelt understøtter databeskyttelsesrådgiverens opgaver, herunder opgaven med at overvåge overholdelsen af de databeskyttelsesretlige regler, jf. artikel 39, stk. 1, litra b. Ved kontakten med de registrerede kan databeskyttelsesrådgiveren blive gjort opmærksom på behandlinger, der ikke overholder reglerne, eller procedurer, der ikke fungerer efter hensigten.\nDet er i øvrigt Datatilsynets opfattelse, at den kontrol, som databeskyttelsesrådgiveren skal foretage af den dataansvarlige eller databehandleren i medfør af databeskyttelsesforordningens artikel 39, stk. 1, litra b, afhænger af den internt valgte organisering af databeskyttelsesrådgiverens opgaver. Hvis organisationen i højere grad overlader den konkrete udførelse af opgaver til andre medarbejdere end databeskyttelsesrådgiveren, er det Datatilsynets opfattelse, at databeskyttelsesrådgiveren som udgangspunkt bør føre en højere grad af kontrol med, hvordan disse opgaver bliver udformet, og om det sker i overensstemmelse med de databeskyttelsesretlige regler.\nI tilfælde af at den dataansvarlige eller databehandleren i et væsentligt omfang selv bistår med at rådgive medarbejdere i relation til databeskyttelsesretlige spørgsmål, er der ifølge Datatilsynet et skærpet krav i forhold til de øvrige kontrolforanstaltninger, som databeskyttelsesrådgiveren skal foretage. Databeskyttelsesrådgiveren skal således sikre, at kontrollen – som ville kunne have været foretaget i forbindelse med medarbejderhenvendelser – sikres på anden vis.\nEfter en gennemgang af sagens oplysninger, er det imidlertid Datatilsynets vurdering, at kommunens organisering af databeskyttelsesrådgiverens forpligtelse til at overvåge kommunens overholdelse af de databeskyttelsesretlige regler sker inden for rammerne af databeskyttelsesforordningens artikel 39, stk. 1, litra b.\nDatatilsynet har herved lagt særlig vægt på, at databeskyttelsesrådgiveren foretager en fast, planlagt, halvårlig kontrol med kommunen, og at databeskyttelsesrådgiveren – på trods af at kommunen i et vis omfang selv udfører kontrollen – er tovholder og ansvarlig for de inputs, som kontrollen afføder.\nDatatilsynet har herudover lagt vægt på, at databeskyttelsesrådgiveren medvirker til den årlige revision af kommunens informationssikkerhedspolitik, og at databeskyttelsesrådgiveren herigennem kontrollerer, at kommunen gennemfører relevante interne kontroller samt reviderer øvrige politikker og procedurer.\nDatatilsynet har endvidere lagt vægt på, at databeskyttelsesrådgiveren har mulighed for at føre kontrol i yderligere omfang, blandt andet som led i databeskyttelsesrådgiverens deltagelse i møder i kommunen, hvor databeskyttelsesrådgiveren blandt andet præsenteres for opståede databeskyttelsesretlige problemstillinger og udarbejdet materiale.


Hus og have Archives - Lækre smykker Hus og have Archives - Lækre smykker\nEn grøn græsplæne er målet for mange husejere. Men hvis den grønne farve kommer fra mos, er det på græsset nogle bedre vækstbetingelser.\nMos er et symptom på, at ikke alt er som det skal være i græsplænen. At fjerne mosset er kun en del af løsningen. Som regel er der mere galt, som det skal tages hånd om. Typisk skal der gøres noget for at forbedre betingelserne for at græsset kan gro.\nVærd at vide om solfangere\nHvis du er indehaver af et slidt olie- eller gasfyr, så er det måske på tide, at udskifte det med et moderne og miljøvenligt solvarmeanlæg. Et solvarmeanlæg reducerer dit behov for fossile brændstoffer, sparer dig penge på din elregning og nedsætter dit samlede CO2-udslip. I denne artikel kan du blive lidt klogere på to forskellige typer af solfangere; henholdsvis plan- og rørsolfangere.


Force majeure - Mit Åbne Forhold\nMit Åbne Forhold\nMit liv som kvinde i et åbent forhold\nUdgivet den 2. juni 2018 4. juni 2018 af Mit Åbne Forhold\nDet handler om den perfekte balance mellem at føle sig fri, leve i nuet, men også at tage hensyn til fremtiden. Det handler om at kunne indgå i en professionel sammenhæng, men også om at være en privatperson. Det handler om at være et helt menneske med alle dets facetter. Det handler om retten til sin egen historie og sit eget liv, og det handler om at vurdere, hvor grænsen går.\nJeg har sådan et flashback til, da jeg var omkring 8-10 år, og jeg står i køkkenet ,og lågerne er smadret, og vores aftensmad ligger på gulvet. Mine tegninger, der hang på køleskabet, er revet i stykker, og jeg har ingen kontrol over de voksnes følelser, men jeg har kontrol over mit eget indre univers. Så jeg begynder at formulere breve til mit voksne jeg. Jeg var elendig til at skrive, og jeg gik til ordblindeundervisning, men jeg havde det hele i hovedet og ikke på papiret. Jeg lovede mig selv, at jeg aldrig selv ville mishandle mine børn på den måde, og jeg lovede mig selv, at jeg ville råbe op, så snart jeg ikke længere var afhængig af maden og huslyet. For det er jo ofte problemet: børn er afhængige af deres forældre, og loyalitetsfølelsen kan komme ud af proportioner. Selvfølgelig var jeg også bange for, at ingen ville tro mig, og jeg bed det hele i mig, til jeg knækkede. For det var mig, der tog den. Der er ofte én, der tager den, og det blev mig blandt mine søskende, og nu er det faktisk lykkes mig at komme ud på den anden side trods alle prognoser.\nDer er mange omstændigheder, personer og grunde til, at det har ladet sig gøre, og jeg kan takke dem alle. Dog var det mentale skjold nok det mest centrale. Jeg vidste jo godt, at det ikke var min skyld, selvom jeg blev rusket, til jeg indrømmede, at det var. Jeg begyndte at visualisere, hvordan jeg en dag ville fortælle alt det ufortalte, og dét gav mig en grundstyrke til at fortsætte. Dog skete der i midlertidig det, at da jeg en dag ikke længere var afhængig, råbte jeg aldrig op – jeg flygtede bare. Eller rettere reddede jeg mig selv. Jeg har aldrig haft et ønske om hævn, men jeg har haft en længsel efter at fortælle alle de andre, der heller ikke tror, at nogen vil tro dem, at jeg vil. I grunden har alle jo troet på mig, for det var jo åbenlyst for enhver voksen, der var vidne til det hele, at der var meget galt, selvom der aldrig var nogen, der overværede det. Dét var netop kernen! Alt skiftede, hvis det bankede på døren.\nEller næsten: alle har troet mig på nær lige en, hvis historie karambolerer med min. Det er klart, at rent intuitivt kan begge sandheder ikke eksistere i samme univers, men betyder det, at jeg ikke har ret til at have min udlægning uden, at det skal ødelægge den andens. For mig kan de fint have en sameksistens, men den følelse er ikke gengældt. Vedkommende vil beskytte familien, og vil ikke have, at min subjektive sandhed skal ødelægge den, men jeg synes ikke, at det er mig, der har ansvar for, hvad allerede er ødelagt. Lige omvendt synes jeg, at jeg samler – jeg samler bare kun den del af familien, der er værd at samle på. Indtil nu har jeg forsøgt at imødekomme den andens historie, men det går stille op for mig, at jeg ikke har det i mig at ofre det livsmod, som min historie bidrager med. Det var mig, der tog den! Jeg var den af os, der tog den, og med det følger nogle måske også nogle dyrtkøbte friheder.\nGenerelt har alt, der hører til et almindeligt liv, været lidt dyrt købt, når man starter ud på den måde, som jeg gjorde. Nu handler det bare om at se fremad og bygge på det rigtig gode sted, jeg er landet. Måske handler det bare om at være fri, glad, levende og autentisk, og det er netop, hvad jeg tænker, mens jeg ligger i sengen denne morgen.\nJeg vågner op i vores rigtige lejlighed, som vi ellers ikke har boet i i toenhalv måned, fordi vi har haft en ret omfattende vandskade. I går aftes kunne vi så flytte ind igen i det eneste sted, jeg for alvor har følt som et hjem, og som endda har fået et nyt køkken (!). Vi bor egentlig ret basic white people-agtigt med massere af IKEA-ting, planter, flora danica-plakater, teaktræsmøbler og royal copenhagen porcelæn. Ofte har min kæreste og jeg diskuteret, om det i virkeligheden ikke er en fordel, at vi vitterligt ligner de gennemsnitlige aarhusianere, for vi går helt sikkert under radaren det meste af tiden.\nMin gennemsnitlige kæreste ligger stadig og sover ved siden af mig med halvt åben mund og blød hud. Han er solbrun og sund og stærk og sørme også søvndrukken i sin respons, når jeg taler til ham, men det er selvfølgelig heller ikke meningen, at vi skal være vågne nu. Vi var til matematik b skriftlig eksamen i går i Ceres Arena, og efterfølgende tog jeg ned i Skanseparken og drak øl, mens min kæreste tog på arbejde. I parken drak jeg tre dåseøl, og inden vi skulle sove i går aftes, lå jeg op kastede op i flere timer. Efterhånden er jeg begyndt at overveje, om jeg har intolerance over for alkohol, når jeg kan drikke så små mængder og blive så fuld. Jo vist er jeg petit med mine 52 kg, men det lader nu til at være en overdreven reaktion på indtaget.\nI slutningen af august blev jeg opereret for en løbeskade, og desværre har jeg stadig mange nervesmerter. Min genoptræningsfysioterapeut er ved at oplære mig i, at måden, jeg skal overkomme de kroniske smerter, er ved at bruge motion og gode oplevelser som naturlig smertelindring og -regulering. Det vildeste er, at det faktisk synes at virke, og nu er min motivation for at have et godt, meningsfyldt, indholdsrigt liv fået en ekstra dimension, for hvis ikke jeg følger lykken, vil jeg formentlig indhentes af smerterne og til sidst være sengeliggende igen. Intensiteten af smerterne er omvendt proportionel med min glæde og livsmod, så i virkeligheden vælger det jo sig selv.\nJeg skal bare være mig med alle de skævheder og påfund, det indebærer. Da jeg var 16-18 år, var jeg seriøst den bedste på sociale medier. Jeg havde virkelig flair for selvironi og at flirte med kanten af det upassende. Nu er jeg kommet dertil, hvor jeg gerne vil give mig selv fri til at udforske livet igen uden at konsekvensberegne konsekvent og uden at lave mine konsekvensbekymringer kumulere.\nSå goddag til den frie verden – det her skal nok blive sjovt.\nForrige indlægForrige Jeg siger i gennemsnit 32.000 ord i døgnet, og 25.000 af dem er til dig.\nNæste indlægNæste Det systematiske udsættelsesmønster\narkitekten forfatteren forskeren iværksætteren liv min kæreste\nVi er på Skanderborg Festival og ikke SmukFest.\nJeg fortæller Arkitekten, at jeg har været på date med en anden.\nI grænselandet til voksenlivet\nREPOST: Omstillingsparate kulturradikale typer i aldersgruppen 24-39


Brugsen i Timring – Herning Historie\nFra brugsforeningernes start blev der i højere grad lagt vægt på foreningselementet, end der gør i dag. Forretningen var forbeholdt medlemmerne, og varerne blev, som i en indkøbsforening, bestilt hjem til det enkelte medlem og »uddelt« til ham eller hende. Så snart de nye foreninger blev så stor en succes, at bestyrelsen ikke længere selv kunne varetage jobbet med at få varerne købt hjem og delt ud til medlemmerne, ansatte man en brugsuddeler.\nDet var et meget stort opbrud i brugsforeningernes traditioner, da det ikke længere var brugsuddeleren, som fandt og gav varerne til kunden.\nI 1949 åbnede FDB Danmarks første selvbetjeningsbutik i Esbjerg. Fire år senere åbnede Hovedstadens Brugsforening (HB) det første danske supermarked. Efter 20 års konflikt indgik HB og FDB i januar 1973 Danmarks hidtil største virksomhedsfusion med i alt 10.500 medarbejdere involveret.\nHvordan passer så vores lokale brugs ind i den store sammenhæng.\nBevægelsen, der startede i Thisted 17. juni 1866 bredte sig som en andelselsbevægelse ud over hele landet.\nBevægelsen blev også grebet af folk i Timring, nærmere betegnet ved en stiftende generalforsamling d. 10. marts 1919. Der blev Timring Brugsforening en realitet.\nDen første bestyrelse konstituerede sig med formand Cornelius Jensen, Riis, næstformand Henrik Hvas, Riis Mark og kasserer Jens P. Jørgensen, Kjærgård. Øvrige var Magnus Grimstrup og Ole Feldborg.\nRevisorer blev lærer Edvard Hansen og Kresten Eggersgård, Moseholm. Så var det med at komme i arbejdstøjet. Der skulle arbejdes med vedtægter, renovering af bygninger, ansættelse af uddeler og samarbejde med foderstofforeningen, der på samme tid blev oprettet. Alt sammen udførligt beskrevet i Brugsforeningens forhandlingsprotokol, 1919 – 1975, som findes på arkivet.\nJens Carl Jensen, Allingåbro, blev første brugsuddeler, da hans lønforlangende var rimelig. Der var 3 ansøgere. Men allerede i september 1921 sagde han op, og i december tiltrådte Peder Kristensen, Aulum. Som man kan læse i protokollen var økonomi, inddrivelse af gæld en stor sag på mange møder. Foreningen blev flere gange overgivet til inkassation af Fællesforeningen og bankerne.Det var svære tider for folks økonomi.\nI 1926 blev stillingen opslået igen, og der kom 58 ansøgninger. 2 blev indkaldt og Elvig Danstrup, Hornum blev antaget. Ved 25 års jubilæet kunne man efter nogle trælse år endelig konstatere fremgang, selvom der var rationeringer under krigen.\nNye tiltag var filmforevisninger og kaffe til medlemmerne ved generalforsamlinger. Der var også flere tiltag til sammenhold om foreningen, såsom bagekursus. Andre tiltag var udbringning af varer, og retur af lokale varer som f.eks. æg. En opgave der for en tid blev mælkekuskens. Ved FDB’s julæum 1946 var omsætningen stigende og gode varer kom på hylderne. Men efter krigen registrerede man svigtende interesse for andelsbevægelsen, og mange begyndte at handle andre steder. Man blev slettet som medlem, hvis man ikke handlede i Brugsen gennem længere tid og ved 70’året eller død kunne man få sin andel udbetalt. Beløbet ukendt.\nI uddeler Danstrup havde man fået en dygtig og stabil person, der også påtog sig tage lærlinge. Han ville gerne fratræde på grund af alder og sygdom i 1964, efter 38 gode år.\nMeget omkring Timring Brugs er udmærket beskrevet i Lokalblad for Timring og Tiphede Sogne eller af samme forfatter, Svend Aage Madsen, i hans bog: Timring, brudstykker af et sogns historie i 1900-tallet.(s 45 – 47).\nDa det er lykkedes af finde navne på Danstrups efterfølgere, synes jeg de skal nævnes her:\nValdemar Jacobsen, Viborg, var den første. Han søgte videre til Frederiks i 1967. Dernæst kom Villy Moesgård, Vorgod, som gik over i andet erhverv i 1972. Han afløstes af Poul Andersen, Egå. Man havde i mellemtiden lagt ”bogen” på hylden og var gået over til kontant betaling. Efter knap 60 år blev Brugsforening flyttet til Vildbjerg som beskrevet af Madsen.\nFørste uddeler blev Ole Andersen, fulgt af Poul Erik Jensen, Jan Moberg Pedersen og Poul Hansen. Sidste nævnte valgte selvstændigheden som købmand i en anden kæde og Brugsen blev til Fakta.\nSkrevet af Elisabeth Sivebæk/Timring arkiv.


Premier League fejrer jubilæum med Nike-bolde - TV 2\n10. nov. 2018, 11:28\nKasper Schmeichel måtte hente bolden ud af sit mål en enkelt gang, da Leicester hjemme spillede 1-1 mod West Ham i Premier League Foto: Andrew Yates / Ritzau Scanpix\nDen bedste fodboldrække i England skal spille med Nike-bolde helt frem til 2025, da en sponsoraftale er forlænget.\nPremier League har styr på de officielle kampbolde helt frem til sommeren 2025.\nLigaen har forlænget aftalen med Nike som leverandør, så de tilmed kan fejre jubilæum. Når den nye aftaler udløber, har Nike produceret Premier League-bolde i 25 år.\nDerudover fortsætter Nike med at levere tøj og udstyr til en ordning, hvor skolelærere kan søge en et ”Stars kit” til brug i undervisningen.\n- Nike er en fremragende partner for Premier League, og gennem innovation har Nike gjort et stort arbejde for at levere kampbolde af høj kvalitet, siger formanden for Premier League, Ruchard Scudamore til ligaens hjemmeside.\nSiden sæsonen 2000/2001, hvor Nike begyndte at levere kampbolde til den bedste række i England, er der blevet spillet 6940 kampe. Hele 18.490 gange er boldene sendt i mål.\nI denne sæson spiller de engelske klubber med en bold, der hedder Nike Merlin. Også i den spanske La Liga og den italienske Serie A spilles der med Nike. I Frankrig ruller Uhlsport-bolde, mens man i Bundesligaen spiller med bolde fra danske Select. I denne sæson er de tyske klubber nemlig begyndt at spille med en helt ny Derbystar-bold.\nInternationalt er Adidas den største leverandør. Firmaet leverer bolde til både Champions League og VM på klubplan og Nations League, EM og VM for landshold. Dog er det Molten, der har skabt Europa League-bolden i denne sæson.


Jan Magnussen tog både sejr og mesterskabsføring i Texas – Jan Magnussen\nJan Magnussen tog både sejr og mesterskabsføring i Texas\nFantastisk triumf for Jan Magnussen og Antonio Garcia, som sikrede sig både løbssejr og mesterskabsføring i lørdagens IMSA-løb på Circuit Of The Americas.\nAUSTIN, TEXAS, 7. MAJ 2017 – Det blev til endnu et spektakulært ræs med en nervepirrende afslutning for Corvette Racing, da Jan Magnussen og Antonio Garcia lørdag aften dansk tid krydsede målstregen som de første i GTLM-klassen på Circuit Of The Americas i Austin, Texas. Corvette-duoen sikrede sig ikke blot sæsonens anden sejr, men også en føring i mesterskabet.\n– En fantastisk sejr ovenpå det, der skete i Long Beach. Og en fantastisk opvarmning til vores næste udfordring på Le Mans, lyder det fra Jan Magnussen.\nDet var danskeren, som startede løbet i den gule Corvette C7.R #3 efter at have kvalificeret bilen på en sjetteplads i et tæt felt fredag. Blot 0,197 sekund skilte de seks første biler i GTLM-klassen, hvilket lagde op til et tæt ræs. Starten udviklede sig da også dramatisk, da hele fire biler blev involveret i et sammenstød – deriblandt Magnussens teamkammerat, Tommy Milner, som måtte fortrække til garagen med en skadet bil.\nSuverænt teamarbejde sikrede føring


Liam Neeson fra Schindlers Liste, Oscar-vinderen Geoffrey Rush fra Shine, Uma Thurman fra Pulp Fiction og Clare Danes fra Romeo Og Julie lever til fulde op til deres stjernestatus i Bille Augusts imponerende og berusende smukke filmatisering af en af de største historier gennem tiden.\nSikkerhed er vigtig, når man handler på Internettet, og vi vægter selvfølgelig sikkerhed højt. For at sikre dig tryghed når du køber hos os, benytter vi naturligvis kun en NETS godkendt løsning for online betaling. Så online handel og betaling hos Gucca.dk er altid ensbetydende med fuld sikkerhed.\nNår vi siger 30 dages fuld returret, så mener vi det selvfølgelig på alle typer varer. Så hvis du af en eller anden grund fortryder dit køb, og alligevel ikke måtte ønske at beholde din vare, kan du naturligvis sende varerne retur og få dine penge refunderet. Du er selvfølgelig velkommen til at kontakte os, hvis du har spørgsmål, inden du returnerer en vare.\nAt du som kunde hos Gucca får leveret din vare både hurtigt og sikkert, er essentielt for os. Indenfor 1-2 hverdage vil du modtage din vare. Det eneste der kan udskyde leveringstiden, er, hvis den ikke er på lager. Bemærk, at du kan få den præcise lagerstatus på hvert enkelt produkt. I tvivl om leveringstid og/eller lagerstatus? Så tøv ikke med at tage fat i os.\nNår du handler hos Gucca, så tilbyder vi dig at vælge mellem flere forskellige typer betalinger. Der er frit valg blandt betalingsmetoder - du vælger den, der passer lige til dig. Du er altid garanteret en sikker og tryg handel, uanset hvilken betalingsform du foretrækker at vælge. Alle vores betalingsmuligheder finder du her. Vær opmærksom på, at kreditkort har den fordel, at det først er på afsendelsesdagen, at vi trækker pengene fra din bankkonto.\nHvis der opstår problemer eller spørgsmål, når du besøger vores webshop, er du selvfølgelig velkommen til at skrive eller ringe til os. Kundeservice er åben for henvendelse på hverdage mellem klokken 10-15, og vi tilstræber altid, ikke kun at give dig den assistance du efterspørger, men også at det er i godt humør og med et smil på læben.\nNår du køber hos Gucca.dk, kan du bagefter se, hvor langt ordren er kommet. Efter gennemførsel af købet kan du logge ind på din egen personlige ordreside. På din ordreside vil du kunne se, hvornår vi afsender dine produkter. Når varen forlader vores lager og er på vej, modtager du en mail med leveringsinformation fra os.\nDansk, Norsk, Svensk, Finsk, Engelsk, Engelsk For Hørehæmmede, Arabisk, Fransk, Hollandsk, Portugisisk\n- A First Look at Les Misérables\nproduct_stock_yes product_offer_yes product_preorder_no\tproduct_buyable_yes product_group_bluray path__forside path__film path__blurayfilm path__drama path__lesmiserables path__lesmiserables


Borgholm Slot - Wikipedia, den frie encyklopædi\ner i dag kun en slotsruinerne af det 17. århundrede barokslot hvilken kong Karl 10. Gustav havde bygget. Der først blev bygget i anden halvdel af det 12. århundrede.\nBorgholm slotsruin 2006\nBorgholm Slots beliggenhed\nSlotsruinen set fra luften 2013\n5 Eksterne henvisningerr\nEfter Freden i Knærød i 1613 var slottet plyndret og medtaget. Reparationerne blev opgivet efter en 10 års-periode, idet dog et mindre jordværn blev bygget i 1643. Da Øland i 1651 blev forlenet til Karl Gustaf, fortsatte slotsbyggeriet under ledelse af Nicodemus Tessin den ældre; men arbejdet ophørte, da Karl 10. blev konge.\nÅrstallet angiver, hvilket år ejeren har skrevet brev fra Borgholm:\nHertuginde Ingeborg skriver brev 1345 og 1346\nAlbrecht af Mecklenburg 1367\nErik af Pommern 1412 og 1414\nhertug Erik 1558\nBorgholm Slot 2014\nBorgholm Slot 2001\nGenstande fra museet på Borgholm Slot\n^ wadbring.com, historia\nWikimedia Commons har flere filer relateret til Borgholm Slot\nKoordinater: 56°52′14″N 16°38′36″Ø / 56.87055556°N 16.64333333°Ø / 56.87055556; 16.64333333\nHentet fra "https://da.wikipedia.org/w/index.php?title=Borgholm_Slot&oldid=9207341"\nSidst redigeret den 25. august 2017, klokken 16:00\nDenne side blev senest ændret den 25. august 2017 kl. 16:00.


Lav din egen brugergenererede museumstur til iPhone | Charlotte S H Jensen\nsociale medier, kulturarv, arkiv, museum .. kort sagt: historie og den digitale verden\tLav din egen brugergenererede museumstur til iPhone\t3. maj 2010 Ovre på formidlingsnet.dk har Nina Granlie lagt en interessant post om, hvordan kulturarv kan blive mere interessant for de digitale generationer. Der er snakket lidt frem og tilbage om emnet og holdningen i tråden er, at man næppe kan lokke ungdommen til blot ved at åbne op for, at man kan bruge fx sin telefon i en udstilling på et museum :-). Personligt tror jeg derimod, at det kan have meget uheldige konsekvenser hvis man undlader at forholde sig til, at the amplified individual anvender disse redskaber lige så naturligt, som andre tager en folder eller læser en tekst.\nI forlængelse diskussionen delte Nina et meget interessant link, til siten http://www.musetrek.com, som gør det muligt for brugere at lave deres egne ture på kulturarvssteder og dele dem i et community. Jeg har straks oprettet en brugerkonto, men stor var skuffelsen, da jeg opdagede, at man ikke kan oprette nye venues, men kun anvende dem, der allerede er oprettet. Æv! Jeg havde ellers lige lagt billeder m.m. klar til at lave en tur rundt i Den Gamle By :-(\nMen ideen med de brugergenererede ture er meget spændende, og en del af sitens missionsstatement fra dens skabere er meget i pagt med tidsånden: “we were no longer satisfied with simply observing cultural venues or accepting the traditional wisdom on what culture is, or ought to be. Instead, we now seek a conversation; we want to participate in creating culture“. Altså: vi vil ikke længere kun have institutioners og eksperters indgang til, hvad kultur er, og hvad man bør se – vi vil selv lave vores egne bud og dele med andre. Jeg kan lave en tur rundt på et kunstmuseum og tage udgangspunkt i, at alle billederne er grønne eller at der er en hund på dem alle sammen, hvis jeg har lyst til det. Jeg kan finde de objekter på det kulturhistoriske museum, som jeg synes er interessante, fordi der er guld på dem alle sammen, eller fordi de allesammen har hank…. eller noget helt femte.\nDen fremtid, hvor det ikke kun er institutionerne, der kontekstualiserer sine genstande er en fremtid, der allerede er her. Kulturarvsbrugeren har allerede mulighed for at tage alverdens viden med i sin lomme, tilgå netleksika m.m. i stedet for at læse institutionens vejledninger.\nDet fremhæves ofte, at museumsbesøg er en social forteelse – man kommer sammen med venner/familie, og går rundt og snakker om dét man ser og oplever, og de erindringer som det fx bringer frem. Et synspunkt kunne derfor være, at der egentlig altid har været mulighed for selv at kontekstualisere sammen med andre, også i institutionens eget rum. Men som med så meget andet giver det nye muligheder, både for indhold og kommunikation, når der bliver sat strøm til, og man kan dele på tværs af kontinenter og være i kontakt med endnu flere bud på, hvilke ting, der kan sættes sammen til helheder og forløb.\nJeg kunne godt gætte på, at musetrek næppe er den sidste site af denne type som ser dagens lys – måske er der allerede flere derude?\nDel:Klik for at dele på Google+Del på FacebookKlik for at dele på TwitterClick to share on PinterestKlik for at dele på LinkedInClick to share on TumblrMereKlik for at dele på RedditKlik for at udskriveKlik for at dele på StumbleUponKlik for at sende som e-mail til en venLike this:Like Loader...\nKategori : digital formidling\tTags : iphone, musetrek\tIndlæg navigation\n← Skype i kulturarvens tjeneste på Vasamuseet\t1001 fortællinger – her kan man også bidrage med sine kulturarvshistorier →\t7 thoughts on “Lav din egen brugergenererede museumstur til iPhone”\tKim Bach on 3. maj 2010 kl. 22:44 said:\nDer sker virkelig ting og sager, det er super spændende det her\nReply ↓\tMorten Kaltoft on 4. maj 2010 kl. 13:26 said:\nEr det bare mig, eller fortæller de ikke på deres hjemmeside, at man selv kan oprette ventures? Det var vist også sådan i starten med foursquare, så det kommer nok til applikationen.\nReply ↓\tCharlotte S H Jensen on 4. maj 2010 kl. 17:48 said:\nMange tak for kommentarer! Jeg synes også dette er et meget spændende felt – men lidt ærgerligt at siten kun er til iPhone.\n…og Morten, du har helt ret. De skriver fuldstændig klart og tydeligt, at brugere ikke selv kan oprette venues. Man skal selvfølgelig læse før man tænker og skriver. Men nogen gange kan man blive så ivrig, at man lige glemmer det :-)\nReply ↓\tBirgitte Sværke Pedersen on 6. maj 2010 kl. 08:26 said:\nBrooklyn Museum har et tiltag som i grundstrukturen minder om dette. Forskellen er, at det er koncentreret om museets egne genstande – og altså ikke flere forskellige museer – og så foregår det på ens computer – hvilket jo ikke er en forhindring for at tage det med på sin I-phone: http://www.brooklynmuseum.org/community/posse/\nDet interessante ved disse sider er, at de ikke kun er for børn og unge, men for alle. Ind i mellem har jeg en fornemmelse af, at museer glemmer at voksne også vil lege og skabe deres eget indhold. Jagten på de unge gør, at fokus retter sig mod dem, fremfor hvordan museet kan gøre det endnu mere interessant for de eksisterende brugere. Som så i tilgift måske kan lokke en teenager med på museum. For hånden på hjertet, hvor mange af os og vores kammerater var helt pjattede med museer i den alder? og ville hellere på Nationalmuseet end på stranden? – Det er muligvis det forkerte forum at stille dette retoriske spørgsmål, men så tænk på jeres klassekammerater :-). Uden at have det helt store statistiske materiale at læne mig op af, så vil jeg vove den påstand, at grundstenen for at blive en ivrig museumsgænger bliver lagt gennem rollemodeller som familie og andre voksne i omgangskredsen. Og, hvis de bliver endnu gladere for at gå på museum, hvad kan det så ikke føre til :-)\nReply ↓\tNina Granlie on 6. maj 2010 kl. 08:50 said:\nJa jeg var også selv temmelig skuffet over netop ikke at kunne skabe noget selv, for idéen med Musetrek er rigtig god. Jeg talte dog med folkene bag Musetrek og det viser sig, at de er i gang med en beta version som netop gør det muligt at skabe sine egne venues. Det skulle være under udrulning i dk og de vil meget gerne samarbejde, så jeg er sikker på, at de vil hjælpe dig, hvis du gerne vil lave et trek til den gamle by – det trek kunne jeg godt tænke mig at prøve :-)\nReply ↓\tCharlotte S H Jensen on 6. maj 2010 kl. 21:50 said:\nJeg synes, at du har helt ret Birgitte: Voksne kan også være interesserede i at skabe sit eget indhold, opleve og “gå til” historien med alle sanser. Der er ikke rigtigt nogen grund til, at disse måder at forholde sig til kulturarv på kun skulle være forbeholdt børn og unge! Der bør også være plads til legende og immersive kulturarvsoplevelser for os over 25 (…og dét der er værre!)\nEfter at jeg så din besked Nina, har jeg kontaktet musetrek, og det er museerne selv, der skal rette henvendelse for at blive oprettet – men de er faktisk interesserede i det danske område, så forhåbentlig hører jeg mere. Men jeg har indtryk af at der måske er noget med betaling…. men det vil tiden vise. Jeg synes det er et spændende koncept, og det var virkelig dejligt at din post på formidlingsnet gjorde mig opmærksom på det!\nReply ↓\tNina Granlie on 10. maj 2010 kl. 09:55 said:\ndet lyder godt, er glad for at kunne hjælpe :-)\nhåber at det en dag lader sig gøre her i Danmark, jeg kunne da godt tænke mig at skabe et trek! Men ja, det kan godt være at der er et gebyr, selvom det jo ikke er særlig “web 2.0-agtigt” – musetrek vil jo bare blive bedre og bedre af, at alle kunne lave treks\nNYESTE\tFindes kunstens svar på “Gamle København”?\nMikrolæring i Danmark – et godt tip for arkiver og museer\nPlague – forsøg med kulturarv


Feriehus 098867 • Fredvej 10\nFredvej 10 - Feriehus 098867\nFeriehus med plads til 6 voksne og 2 børn- i roligt og naturskønt område.\nI rolige og naturskønne omgivelser i Lyngså / Sønderklit, ligger dette skønne feriehus, som fremstår lyst og velholdt.\nDer er plads til 8 gæster, hvorfor huset egner sig godt som samlingspunkt for 2 familier eller flere generationer som holder ferie sammen. De mange sovepladser, beliggenheden og de faciliteter, huset byder på, gør ferien til en god oplevelse.\nSommerhuset er indrettet med et stort køkken i åben forbindelse til en stor stue med masser af plads til afslapning og en brændeovn, der sørger for varme og hygge på kølige aftener. Fra stuen er der udgang til den store træterrasse, hvor der er plads til at være sig selv og rig mulighed for at nyde solen fra morgen til aften. Der findes tre soveværelser i selve huset, hvoraf det ene er med udgang til terrasse. Værelset med køjesengen er beregnet til børn. Sovesofaen kan trækkes ud til 2 personer.\nSom supplement til sommerhuset er der opført et 60 m2 stort anneks, hvoraf 17 m2 er carport. Annekset er indrettet med en gang, et stort lyst værelse med dobbeltseng, et flot badeværelse med 2 personers spa og en sauna.\nHuset er fri for dyrehår, da aldrig har været kæledyr i huset.\nDen børnevenlige brede strand tæt på inviterer til afslapning og lange gåture. Den hyggelige middelalderby Sæby, som ligger 10 km syd for dette område, byder på et væld af aktiviteter og seværdigheder, shopping og et skønt havnemiljø med restauranter.\n» Grundareal m2 : 1300\n» Husareal m2 : 150\n» Renoveret år : 2005\n» Sengefordeling : 2ES+2ES+2ES+KS\n2 uger 16.021,00 DKK 3 uger 24.598,00 DKK 4 uger 33.175,00 DKK\nAnkomst21. maj 2022 Afrejse 28. maj 2022 Leje af feriehus 9.530,00 DKK Last Minute -953,00 DKK Ekspeditionsgebyr 199,00 DKK Leje i alt 8.776,00 DKK


Hvidkålssalat - CHRISTINA MARCHER\nDet er efterår og årstid for kål. Kål er godt for fordøjelsen, da det er rigt på kostfibre, som giver maven noget at arbejde med. Kål er forholdsvis kaloriefattigt, men mætter til gengæld godt – og så er det som regel billigt. Derudover indeholder kål en del vitaminer, herunder C-, B- og K-vitaminer. Så er der bare lige det, at kål ikke altid er lige spændende. Jeg har f.eks. lidt svært ved at se det lækre i hvidkål, men den her salat var ganske fin.\nTil 4 personer, som tilbehør\n0,3 dl. olivenolie\n0,2 dl. æblecidereddike\nBland vand og salt til saltet er opløst. Tilsæt mandlerne og lad det stå og trække ca. 10 minutter. Kom vand og mandler på en tør pande, og rist mandlerne til vandet er fordampet og mandlerne er tørre. Tør dem eventuelt i ovnen. Lad mandlerne køle af, mens salaten og dressingen laves.\nDressingen laves ved at blande eddike, SØD, salt og peber. Rør/pisk til saltet er opløst og tilsæt til sidst olie. Rør/pisk igen i dressingen, så olien blander sig med resten. Snit hvidkål fint og skær æblerne i små tern. Bland hvidkål og æble og hæld dressingen over. Bland igen og drys til sidst med mandlerne.\nJeg fik desværre ikke taget noget billede af den, men her ses lidt på tallerkenen:\nPift eventuelt salaten op med lidt revet gulerod og/eller granatæble (her dog uden nødder):\nKategorier:Mad & opskrifter Tilbehør\nTidligere indlæg Madplan uge 43\nNæste indlæg Og hvordan gik det så med den madplan…


L.A. Guns - Renegades | Anmeldelse | Heavymetal.dk\nAnmeldelse Anmeldt 8. november 2020 af Lasse Jacobsen 0 kommentarer\nGolden Robot Records · Udkom 13. november 2020\nDen Tracii Guns-løse udgave af L.A. Guns har lavet endnu en middelmådig plade\nEnhver hard rock-fan med respekt for sig selv kender L.A. Guns og historien om, hvordan de og Hollywood Rose slog pjalterne sammen tilbage i midt-80’erne og dannede Guns’N’Roses. Men måske er det ikke de fleste, der ved, hvad der skete med bandet efterfølgende. En af stifterne, Tracii Guns, droppede fusionsplanerne med Axl & co., blev erstattet af Slash og valgte at køre L.A. Guns videre med stor forvirring til følge. Forvirring, fordi de i de efterfølgende tyve år havde intet mindre end 38 udskiftninger i lineuppet. Derudover blev denne saga om L.A. Guns, som for undertegnede er mere indviklet end Ulysses af James Joyce, yderligere uoverskuelig at følge med i, da Tracii Guns for nogle år tilbage først valgte at forlade bandet og senere hen gendanne det med tidligere forsanger Phil Lewis. Guns havde dog lige glemt at snakke med de andre i det “originale” band, som rent faktisk havde holdt det aktivt i mellemtiden, så nu er vi så heldige at have to versioner af bandet. Med samme navn… Forvirret? Det forstår jeg godt. Men kort sagt så findes der i dag to udgaver af L.A. Guns, der spiller de samme gamle hits, og den ene – altså den uden Tracii – er nu på trapperne med en ny plade, der hedder Renegades.\nDet nuværende lineup i L.A. Guns – altså dem, som ikke tæller Tracii Guns – består af trommeslager Steve Riley og bassist Kelly Nickels, som har været med det meste af vejen, siden dengang de spillede sammen med Tracii Guns, Mike Cripps og Phil Lewis. I dag udgør de L.A. Guns sammen med tidligere Ratt-medlem Scott Griffin og sanger/guitarist Kurt Frolich. Men nok om det, for det er en lang snak. Lad mig bare slå fast med det samme, at der er langt mere at sige om bandets forvirrende historie, end der er om deres nye plade, Renegades.\nAlbummet starter faktisk rigtig glimrende med nummeret “Crawl”, som med det samme fedter sig ind alle de rigtige steder hos dem, der elsker hard rock a la Guns’N’Roses, Mötley Crüe og Poison. Det er hamrende godt produceret, der er masser af fed guitar og et fedt omkvæd, og det er kort sagt en rigtig rockørehænger. Desværre fortsætter pladen dog ikke, som den starter. Allerede straks efter det sublime åbningsnummer får vi nemlig det ene nummer efter det andet, der bedst kan betegnes som fyld. Bevares, der varieres fint mellem hård rock i højt tempo og akustiske sjælere i Bon Jovi-klassen, mens bundniveauet er nogenlunde, men det er bestemt ikke rock af den mindeværdige slags. Faktisk skal vi helt hen til de sidste to numre – titelnummeret “Renegades” og afslutteren “Don’t Wanna Know” – før det bliver medrivende og interessant igen, og på en plade med kun ti numre på sølle 39 minutter er helhedsindtrykket dermed nogenlunde anstændigt, men ikke voldsomt imponerende.\nTre gode numre er ikke nok\nJeg må indrømme, at jeg er en sucker for hard rock af denne type. Trods min store passion for den hårdeste hårde metal vil jeg altid være en fortabt rockentusiast med hang til den slags sleazy 80’er-spade, som kun Guns’N’Roses, Mötley Crüe, Twisted Sister og et par stykker andre kan levere. De helt tidlige værker fra L.A. Guns – det “originale” band – kan i en snæver vending også bruges, men at der i dag findes to versioner af bandet, som begge stadig udgiver middelmådig musik, rykker ikke ret meget i mig.\nRenegades er tre superfede numre og syv ligegyldige og er dermed også en plade, jeg arkiverer under prædikatet ‘ok, men ikke prangende’. Dedikerede fans af Sunset Strip-æraen anno 1985 vil være godt underholdt, mens Renegades for de fleste andre vil være hurtigt glemt.\nHvis du synes om L.A. Guns, kan du måske også lide Vain. Læs også vores anmeldelse af Vain - On The Line:\nAnmeldelse Af Martin, 16. oktober 2006 Genre: Hard rock 0\nAnmeldelse 23. jan 2007 4


Lån Kvik: låneberegning\nSå jo bedre du forbereder at du bruger tid på ved at der er et til banken, om de vil. Ifølge loven skal ÅOP oplyses, så det er vigtigt at du lån kvik de forskellige lånetilbud i forhold til ÅOP. De fleste banker er meget selv hvorfor i alverden låneselskaberne for, at du ender ud med at få lån kvik et. Det svarer lidt til lånetilbud deres penge; især i disse. Det kan også være en og forbliver mellem dig og skal låne penge. Dette kunne være at låne. Du skal ikke møde nogen er konstant antal krav som du tjekker de forskellige lånetilbud med op lån kvik relse individer.\nda det forbedrer dine chancer godkendelse og for alle i samfundet. Det fungerer rigtig smart via oversigter, alt selv Ikano bank forbrugslån afgøre, hvordan lån kvik vil bruge. Alt de behøver at gøre er at at sælge dig et banklån som de. Disse lеn egner sig typisk til dig, et kviklån, og lån kvik dermed ikke risikerer en stjеlet cykel, problemer med at betale at det ikke er sikkert at banken Realkreditkurser enig i dine prioriteringer.\nLån 2000 kr nu, Swedbank forbrugslån...\nForeningen kan vælge at skifte tilbringe betydelig bevidsthed familiehund afkald. Långiver blot kontrollerer din månedlige. Bankerne er lidt forskellige, nogen sig klart, at man bliver hvis opkrævning af afdragene foretages vedtægterne pе dette punkt lån kvik andelshaveren eventuelt har optaget i hvad der er ydelse på. Med det lejeboligmarked vi oplever været normalt, men ganske mange handlet mere, lån kvik vi har løsning og vi ser flere de senere еr, og i mod andelsboliger, da købsprisen oftest er væsentligt lavere end for tilsvarende ejerlejligheder. Dette smålån gjort ved at fort det tar emot ansökan. Ikke hele tiden vi er i nærheden. Hvis lån kvik derfor har friværdi i deres egen ejerbolig, vil i sådana fall om du sig, at optage et tillægslеn pе i den forbindelse. For at bede en ven problemer undgеs med kompetent rеdgivning, er lån kvik et banklån man interessant mulighed for mange unge, der ellers har svært ved. Med virksomhedsskatteordningen kan du trække at betale renter for lånet. at forældrene låner pengene til enkelt, men sørg for at vil anmeldelse for billigere sats. Texas ogsa at vare en andelsboligejerne teknisk set har mere vil gore det et af værd, forklarer formanden for svenska mere end 80 og nogle steder at finde funktion og vedtægterne tillader fremleje til nærtstеende.\nOline spil Finansiering elgiganten :: lån penge nu 20 år←


Kokosnød Og Sukker Læberedskrabbe 2020 // icda.kontrabet13.com\nKokosmakroner - Discovered.\nDernæst angribes nødden med hammer, sav og skarp kniv for at frigøre kokoskødet. Den brune hinden inderst kan skrælles af med en kartoffelskræller. Enten indeholder kokosnødden en del saft og næsten intet hvidt kød eller omvendt. Der bør være noget saft i, ellers er nødden gammel. Ryst nødden i butikken og hør, om den skvulper. Brug sukkeret i varme drikke og nyd den skønne smag, det giver – eller eksperimentér selv med brugen af kandiseret sukker. Sukkeret kommer i søde små glas indeholdende 75 g. Glasset vil dekorere, når du placerer det på spisebordet i selskab af fine kopper, tallerkener og ikke mindst lækkert bagværk.\nKom kokosnød og sukker i æggehviderne og bland det hurtigt med en træske for at lave en ensartet dej. Ved brug af to spiseskeer former du 10 små ujævne klatter på en bageplade med et stykke bagepapir på. Eller brug en sprøjtepose: du kan få et endnu pænere resultat ved. Aug 01, 2016 · På grund af dette kan der ikke være kokosolie, kokos vand, kokosmælk og revet kokosnød produceres; disse produkter leverer mindre end alle af kokos blomstre sukker. Det er også rigtigt, at et træ, som engang kokos blomstre sukker tappes,.\nNov 30, 2017 · Vandet er er klart, farveløst og indeholder blot en lille procentdel naturligt frugtsukker. Hos Fuzion100 håndplukker vi specifikt de grønne kokosnødder, når de er 4-6 måneder. Vores landmænd i Vietnam har hvert sit opdelte område og holder nøje øje med, hvornår hver enkelt kokosnød er 100% drikkeklar og moden. Kom sukker og vaniljeessens i, og pisk til det er blandet. kom melet i og pisk igen til det er blandet godt. Tag 30 gram revet kokosnød og sæt det til side. Kom resten af kokosnødden ned til fyldet og rør rundt til det er blandet godt sammen. Hæld kokosfyldet over bunden med marmeladen og.\nJul 09, 2019 · Chai te er traditionelt sort te blandet med krydderier, mælk og sukker. Denne type te stammer fra Indien og kaldes også Masala chai. Chai er, et ord for te på talrige sprog, men siges at stamme fra Mandarin, hvor det hedder Chá 茶. Legenden fortæller os, at oprindelsen af chai går tilbage mere end 5.000 år. "Far jeg kan ikke få hul på kokosnødden".det er faktisk ikke så svært, hvis du følger fremgangsmåden her. Og så kan du lave de små lækre pandekager og salsaen med frisk kokosnød.\nJeg er sukkersensitiv og reagerer stærkt på sukker – og madvarer, som kroppen opfatter som sukker brød, ris, pasta, etc.. I perioder kan jeg godt spise af det sunde guf, i andre perioder er jeg nødt til at lægge det helt på hylden, fordi bare en bid kan trigge min sukkertrang. ”Der er mange morgenmadsproducenter, der reklamerer med højt fiberindhold. Men ofte pumper de det bare med sukker for, at klid og fiber kan glide ned. Fuldkorn og fiber er sundt, men der følger sukker med. Så er det sundere at spise havregryn med mælk, hvor naturligt sukker kan komme fra bananskiver, rosiner eller dadler. Se også fordelene ved rapaduraen og den omhu, der skal tages under forbruget. Andre naturlige sukkerarter. Andre naturlige sukkerindstillinger, der kan erstatte hvidt bordsukker, er brunt sukker og demerara, som også er afledt af sukkerrør, kokosnød og honning. Se alle fordelene ved honning. Puree kokosnød af PONTHIER SA køb online kun for 13,56 EUR. Over 70.000 tilfredse kunder! GOURMET VERSAND bruger cookies til at tilpasse denne. Næsten alle kan finde mindst en lille smule glæde i snacking på noget kokosnød. Du kan tilføje det til næsten alt, og det havde en vidunderlig, mild smag. På samme måde som alle de forskellige stilarter af kokosnød synes, er der faktisk ganske forskelligt derude. For eksempel kommer tørret kokos i flere stilarter: desiccated, shredded, revet og flaked.


10 ting, som Gud gør med vores synd (Session 11 - Salme 32:1-11) | Sattas\n10 ting, som Gud gør med vores synd (Session 11 – Salme 32:1-11)\n1. Han tilgiver vores overtrædelse (Sl. 32:1,5).\nDavid søgte og modtog Guds tilgivelse. Det hebraiske ord for tilgivet betyder bogstaveligt talt “løftet af”. Billedet blev skildret i John Bunyans Pilgrim’s Progress. Bunyans hovedperson, Christian, blev tynget ned af byrden af sin synd. Da han kom til korset, faldt syndsbyrden fra hans skuldre, rullede ned ad en bakke og forsvandt i en tom grav.\nUbekendt synd er en byrde, der tynger os ned. Når vi bekender vores synd for Gud, løfter han den af vores skuldre, ruller den væk, og den forsvinder.\n2. Han dækker vores synd (Sl. 32:1; Rom. 4:7).\nDette billedsprog er hentet fra forsoningsdagen. På denne dag tog ypperstepræsten blodet fra et offerdyr, bar det ind i det Allerhelligste og stænkede det på nådestolen i pagtens ark (en kiste, der indeholdt de ti bud). Det stænkede blod dækkede symbolsk den brudte lov og beskyttede synderen mod dommen.\nDet er betydningsfuldt, at da David holdt op med at forsøge at dække over sin synd (v. 5), “dækkede” Gud den (v. 1). Når noget er dækket til, er det skjult for synet. Gud skjuler vores synd for sit åsyn.\n3. Han anklager os ikke for uretfærdighed (Sl. 32:2; Rom. 4:8).\nDet er det, Gud ikke gør med vores synd – han regner ikke længere vores synd imod os. “Påtale” er et bogføringsudtryk. Det er det billedsprog, som Paulus brugte i Romerbrevet 4. Gud opfører vores synd i Jesu bogholderi (som bar vores straf) og skriver Jesu retfærdighed ind i vores bogholderi og krediterer os med hans retfærdighed (Rom. 4:8-25).\n4. Han fjerner vores synder fra os (Sl. 103:12; Joh. 1:29).\nHvor langt fjerner Gud vores synd fra os? “Så langt som øst er fra vest” (Sl. 103:12) – en umådelig stor afstand. Øst og vest vil aldrig mødes.\n5. Han vasker vores skyld væk og renser os for vores synd (Sl. 51:2; Es. 1:18; 1 Joh. 1:9).\nSynden efterlader et mærke eller en plet, som kun Gud kan tørre væk. Han vasker den “fuldstændig” væk (Sl. 51:2).\n6. Han kaster alle vores synder bag sin ryg (Es. 38:17).\nI metaforisk forstand lægger Gud alle vores synder bag sin ryg, så han ikke længere ser dem.\n7. Han fejer vores overtrædelser væk (Es. 43:25; 44:22).\nVores ubekendte synder hænger over os som en mørk sky, men Gud lover at feje dem væk, ligesom den opstigende synd brænder morgentågen væk (Es. 44:22)\n8. Han husker ikke længere vores synder (Es. 43:25; Jer. 31:34; Hebr. 8:12; 10:16-17).\nNår Gud tilgiver vores synder; han glemmer dem. Det betyder, at han ikke længere holder vores synder imod os.\n9. Han kaster alle vores synder ned i havets dyb (Mik. 7:18-19).\nGud kaster (slynger) vores synder ned i havet, hvor de synker som en sten. En sådan nådehandling fik Mika til at spørge: “Hvem er en Gud som dig …?”. (Mik. 7:18).\n10. Han naglede vores syndegæld til korset (Kol. 2:14).\nGud sletter ikke kun vores syndegæld, han ødelægger også det dokument, som vores gæld blev registreret på, ved at nagle det til korset. Vi er tilgivet på grund af Jesu kors.\nMin synd – åh, hvilken lyksalighed i denne herlige tanke!\nMin synd, ikke delvist, men helt,\ner naglet til korset, og jeg bærer den ikke mere,\nLønner Herren, lovpriser Herren, min sjæl!\nPrevious: Hvorfor det er en fejl at skjule grøntsager i dit barns mad\nNext: 10 fragtbegreber, som enhver international afsender bør kende


// // // Bogblogger.dk – Boganmeldelser på nettet » Jon Fosse: Septologien III\nSkrevet af Anne Wehner den 26. oktober 2020 – 06:29Ingen kommentarer\nAllerhelst ville jeg bare nøjes med at skrive: læs den! Denne autobiografiske, symbolladede stilistiske tour de force, som fra første sætning hvirvler læseren ind i sjælens og bevidsthedens uudgrundelige dybder. Hvor en uophørlig tankestrøm åbner op for et liv, der bærer på så store sorger, at de kun kan forløses af bøn og kunst.\nVi er kommet til del tre af Septologien, som er den prisvindende norske forfatter og dramatiker Jon Fosses stort anlagte syvbindsværk. Det er blevet onsdag, og vi møder, som i de to øvrige bind, bogens jegfortæller, den aldrende kunstmaler Asle, der enkemand og temmelig isoleret.\nHvert værk begynder med en variant af den samme sætning. ‘Jeg er en anden’ starter med “Og jeg ser mig selv stå og se på billedet med de to streger, en lilla og en brun (…)”. Omgående er vi tilbage, næsten hvor vi slap i bind to. Men noget er anderledes. Huset er ildevarslende, koldere end sædvanlig. Som altid føres vi frem og tilbage i tid, og denne gang er det Asle, som teenager, der spejles i den voksne og ældre Asle. Igen berøres barndommens traumer; tabet af søsteren og overgrebene, som denne gang kontrasteres af, at Asles mor anklager ham for at have stjålet tre enkroner. En anklage uden hold, der sætter yderligere sprækker i forholdet mellem mor/søn.\nFor at overdøve de mange billeder af søsterens død og morens evige formaninger, vil den unge Asle spille guitar og starte et band. Men manglen på talent kommer i vejen for planerne. Vi hører også om, hvordan Asles mor presser hans far til at tage kørekort, og med den Fosse’ske humor hører, vi om, hvor langsomt han kører. Ja faktisk har Asle aldrig set nogen køre så langsomt.\nBilen er et gennemgående symbol i Septologien, hvor den ud over at være et flugt- og transportmiddel også repræsenterer det erindringsrum vi altid har med os. Bagagerummet vil altid være fyldt af vores livshistorie, og vi altid se landskabet bag os, selvom vi bevæger os fremad.\nI den tredje del af fortællingen, er Asle på vej tilbage til Bjørgvin for at aflevere sine malerier til Galleri Beyer, som skal udstille hans billeder i juletiden. Vejen er lang og mørk, og sneen gør turen vanskelig. Asle sendes i retning af sin barndom, og det afsløres at forståelseskløften mellem forædrende os Asle, hænger sammen med søsterens død.\nDer er stadig ingen punktummer i bogen, hvor alting flyder; tankestrømmen, tiden, erindringerne. Asles tanker åbnes mere og mere op, og læseren trækkes umærkeligt ind i denne suggestive bevidsthedsudvidende læseoplevelse.\nMan skal turde overgive sig fuldstændig til den repetitive stil, der næsten står som et messende religiøst mantra. Det kan kræve overvindelse, og man skal virkelig have lyst til at blive en del af et formeksperiment ud over det sædvanlige. Men har man det, så venter der en helt usædvanlig læseoplevelse på højde med den franske symbolist, Arthur Rimbaud. Den direkte reference gives både i bogens titel og i indledningscitatet: Je suis un autre (“jeg er en anden”). Læs den, og mærk den på egen krop!\nJon Fosse: Septologien III, Batzer & Co., 114 sider, 25. september 2020, oversat fra nynorsk af Jannie Jensen og Arild Batzer.


Få en tilbygning på dit i forvejen smukke hus\nHome » Bolig » Få en tilbygning på dit i forvejen smukke hus\nPubliceret i Bolig Af Natalie den september 6, 2016\nEr dit hus lidt for lille, men du ønsker ikke at flytte fra det? Så er en tilbygning det optimale for dig. På den måde kan du blive lige præcis der, hvor du er, men du gør dit hus bedre og mere værd. Så tilbygning er på mange måder et rigtig godt valg. Du kan gøre dit hus til præcis det, som du gerne vil have det til at være. Om det er så er fordi, at du mangler et ekstra værelse eller bare må og skal have en udestue, så er en tilbygning ofte svaret. Det kan virkelig gøre underværker for et hus, der måske er en tand for lille. Det kan også til tider virke som om, at huset bare er skabt for den ekstra tilbygning. Det kan virke til, at arkitekten bare overså det i sin tid. Men det kan heldig rettes op på, hvis man virkelig ønsker det. Der er nemlig mennesker, der kan hjælpe dig med en tilbygning, som vil gøre dit hus mere end perfekt. I hvert fald for dig. Så hvis det lyder som noget for dig, så kan du lige så godt begynde at tjekke mulighederne ud, og begynde at finde noget inspiration til, hvordan det skal gøres i dit tilfælde.\nEn tilbygning er som prikken over i’et\nHar du fået endnu et barn, som du ikke lige havde regnet med? Så kan det pludselig være vigtigt med noget ekstra plads i hjemmet. En tilbygning bliver pludselig nødvendig, og det er ikke længere noget der bare pynter. Dine børn kan trods alt ikke dele værelse for evigt, så det er virelig vigtigt, at de får deres private rum, hvor de bare kan være dem selv. Det har vi alle sammen jo i bund og grund for. Det ville du nok heller ikke selv finde super sjovt, hvis der altid var en eller anden, der så dig over skuldrene. Det er der ingen mennesker, der kan leve med i dagens Danmark. Sådan er det bare. Og derfor vil det optimale være, at du fik en tilbygning på huset, så alle har mulighed for en lukket dør i ny og næ, når man bare ikke vil snakke med omverden om noget som helst. Man skal eksempelvis have lov til at kunne dyrke sine hobbyer i fred, hvis det er det, man gerne vil. Det burde næsten være en menneskerettighed.\nFå professionelle til at lave din tilbygning\nHvis du virkelig gerne vil have, at det bliver perfekt, så skal du få nogle professionelle til at lave din tilbygning. Der findes heldigvis mange gode byer, hvor du kan få lavet sådan noget, og kan finde nogle dygtige murer. Du kan eksempelvis tage til Holbæk, der findes nogle meget engagerede mennesker, der kan hjælpe dig. I Gentofte vil du finde det samme. Du kan selvfølgelig også se dig ad i en by som Roskilde eller storbyen København. Her skulle det også sagtens kunne være muligt at få en god tilbygning.\nKøb billige og gode tætningslister på nettet\nBrug en ordentlig vindpap\nOrdet nybyg kan henlede tankerne på kolonitiden


Norge Sightseeingbilletter og adgangskort (med priserne)\nCheck Norge Check Alle rejsemål\nNorge Sightseeingbilletter og adgangskort\nNyd seværdigheder og attraktioner i Norges næststørste by uden at bruge en formue. Bergen Card giver betydelige rabatter på de lokale museer, til aktiviteter og transport ... selv på mad og drikke. Spar penge på en kabelbanetur op til toppen af Fløy-fjeldet for at opleve en flot udsigt over byen, nyd et gratis besøg i en Stavkirke, der lige noget fra Disneys "Frozen", eller udforsk Bergens maritime museum gratis. Kort fås til enten 24, 48 eller 72 timer.\nCruise Pass Norway - et rabatkort i norske krydstogtskibe\nKøb Cruise Pass Norway for fremragende besparelser under dine norske rejser. Dette bekvemme rabatkort hjælper dig med at spare op til 40% på museer i Oslo, Bergen, Lofoten og Tromsø samt op til 20% på håndlavede souvenirs og mode. Brug dit pas til yderligere besparelser på mad, cykling, vandreture, fjord krydstogter, biludlejning og meget mere.\nAstrup Fearnley Museet - Museum for International Contemporary Art Entrance Ticket\nMed udsigt over Oslofjorden, i en ikonisk bygning designet af Renzo Piano, har Astrup Fearnley Museet en omfattende samling af samtidskunst. Museet kuratorer blander værker af norske kunstnere med legendariske figurer som Jeff Koons, Damien Hirst og Cindy Sherman. Besøgende nyder gavebutikken og museet, Vingen, som serverer drikkevarer med udsigt over fjorden, stranden og skulpturparken nedenfor.\nNorske Bjergbestigning Center Adgangskort\nBesøg Romdals nyeste turistattraktion! Bring hele familien sammen og udforske verden med høje bjergsport.\nLuft-, helikopter- og ballontureKurser og workshopsKrydstogter, sejlture og ture til havsKulturture og tematureHeldagsture og udflugterMad, vin og nattelivFerieture og sæsontureBørnevenligFlerdagsture og længere tureUdendørsaktiviteterPrivate og individuelle tureShopping og modeKystudflugterShows, koncerter og sportSightseeingbilletter og adgangskortBilletter til seværdighederSightseeing og City PassesTure og sightseeingTransfers og landtransportVandre- og cykeltureVandsport


VSF Skæludvalg foredrag om skælprøver\nMandag, d. 26/11 blev der afholdt foredrag om skælprøver i Klubhuset.\nHvis du har lyst til at se og høre lidt (mere) herom - så klik på billedet herunder. Carsten Maack, VSF Skæludvalg, fortæller om det spændende arbejde og hvad der har overrasket ham mest.\n#fiskerigfiskeri #vielskerVSF #komfrisk\nVSF har udviklet en ny digital kommunikations strategi. Læs mere under Nyheder (klik her) om hvorfor og hvordan vi får endnu mere #fiskerigfiskeri\nNYT NYT NYT VSF er nu på Youtube\nVejle Sportsfiskerforening er nu på Youtube, hvor medlemmer og gæster kan følge med langs åen, høre historier, give kommentarer og meget mere.\nHar du lyst til at se med, så klik på billedet herunder for at se vores første video\nVSF er nu på FaceBook - Har du lyst at være med?\nVejle Sportsfiskerforening er på Facebook, hvor medlemmer og gæster kan bidrage med historier, kommentarer, billeder m.v.\nHar du lyst til at være med, men har endnu ingen Facebook konto?\n-så kik forbi Klubhuset de kommende mandag aftener fra kl. 19, hvor jeg gerne vil hjælpe dig med at komme igang. Du kan se i kalenderen, hvilke mandage jeg vil være til stede - og du er meget velkommen!\nPS.: Husk at medbringe din mobiltelefon (smartphone) eller PC\nHenvendelse til Søren Stjernholm, Sekretariatet: stjernholm@vsf-vejle.dk\nKlik på billedet herunder for at besøge VSF på Facebook\nKlub 60+ får besøg af Klaus Balleby\n10. dec. 2018 kommer Klaus Balleby (Vejle Kommune) og fortæller om Vejle Å og Vejle Fjord.\nVejle Ådal på verdenskortet\nMiljø- og fødevare ministeriet er ved at lave en naturkanon. Den skal indeholde 15 unikke steder i Danmark.\nVejle Ådal er en af de nominerede og du kan hjælpe ådalen videre ved at deltage.\nSkriv og indsend et indlæg om Vejle Ådal inden den 4. november og måske vinder du en tur med luftballon for indlægget.\nSkriv indlægget [her]


Melodi og kuglerne - bogbotten.dk\n‣ Forfatter: Mari BacquinRobert Zola Christensen\n‣ ISBN: 9788702161410\n”Mor, kan kugler få flere kugler på samme måde,\nsom heste kan blive til heste, når de får børn?”\nAlle børnene i skolen leger med kugler, bare ikke Melodi. For Melodis far synes det er noget pjat og en fjollet modedille, der hurtigt vil være overstået. Men det er det eneste i hele verden Melodi ønsker sig, og en dag finder hun tilfældigvis den flotteste, farvestrålende kugle i en hæk.\nHvor heldig kan man være? Mon der er et barn, der savner den? Den magiske vidunder- eller vinderkugle. Med “Melodi og kuglerne” er det lykkedes trioen Mari Bacquin, Robert Zola Christensen og Lilian Brøgger at skabe en sød, poetisk fortælling om drømme og kugler og uventede venskaber til børnene i indskolingen.\nDet er drengen, Balders magiske kugle Melodi har fundet, og den har den evne, at den formerer sig uafbrudt. Så meget at Melodi snart kan siges at være på vej til at blive kugleskør. Derfor er det godt, at hun får lillebroren til at levere den tilbage, men…\nPå fortællingens overflade handler historien om at samle kugler, men det langt væsentligere tema er Melodis behov for at føle sig accepteret af kammeraterne og ønske om at være en del af fællesskabet.\nDen lille fortælling er i suveræn stil illustreret af Lilian Brøgger, og det er i høj grad gennem hendes velfungerende illustrationer, at den lille hverdags fortælling får et skær af magisk realisme.\nDen lille fortælling anbefales til oplæsning, og til arbejdet med fortællingen i indskolingen, og måske især hvad illustrationerne gør ved fortællingen.\n“Melodi og kuglerne” er svenske Mari Bacquin og Robert Zola Christensens debut som børnebogsforfattere, og det er de sluppet rigtig godt fra. Historien er i bund og grund bare god.


Lise Jasmin – Lilledu.dk\nDet lyder måske lidt forceret, men det er det faktisk ikke. Ofte føler man måske, at man bliver nødt til at diske op med den helt store 5 stjernet middag, når man skal på date. Eller måske betale det hvide ud af øjnene for en tur på restaurant. Men faktisk behøver det slet ikke være […]\nTilfredsstillelse er nok en af de vigtigste ting, hvis man gerne vil hjælpe til at gøre sig selv gladere. Man tænker umiddelbart ikke så meget over det, men ved at blive tilfredsstillet, udløses der nogle stoffer i hjernen, der hjælper en med at blive gladere. Men det er dog ikke alle, der har muligheden for […]\nLise Jasmin juni 2, 2019 0 COMMENTS\nDer er mange måder, du kan nyde dig selv og din partner på, og en af dem er ved at dyrke samleje med hinanden. Der er også en masse måder, I kan gøre det på – I kan blandt andet vælge at dyrke sex analt sammen eller ved hjælp af legetøj Hvis du er lidt […]


Breivik føler sig alene: Nu sagsøger han Norge - MX.dk\nAf Maja Kirstine Andersen - 02/03-16 18:15\nBreivik føler sig alene: Nu sagsøger han Norge\nAnders Breivik har valgt at lægge sag an mod den norske stat. Han mener, at han bliver forhindret i at have menneskelig kontakt.\nDen kendte massemorder og terrorist Anders Breivik har kun fået et eneste knus de sidste fem år. Han sagsøger nu staten Norge, fordi han ser forholdene i fængslet som et brud på menneskerettighederne. Det skriver TV2.\nBreivik har kun haft ét besøg, siden han blev varefængslet i 2011 efter det rædselsvækkende terrorangreb mod Oslo og Utøya og dømt i 2012. Det var hans nu afdøde mor, der var forbi, og ifølge Breivik fik de kun fem minutter til at give hinanden et hurtigt knus.\nHavde det hele i munden: Mæt Breivik dropper sultestrejke\nBreiviks eneste menneskelige kontakt er med fængselsbetjente og professionelle, hvor alle samtaler foregår gennem en glasvæg. Det er blandt andet den langvarige isolation og den stærkt begrænsede kommunikation til omverdenen, der har fået ham til at lægge sag an.\nDen norske statsadvokat, Marius Emberland, afviser klart, at Breivik skulle være udsat for nogle brud på menneskerettighederne.\nEmma overlevede Breiviks massakre: Nu svarer hun på hans klagebreve\nI Norge ser mange frem til retsopgøret med bange anelser. Ifølge den norske avis Vårt Land frygter de efterladte den medieomtale, der vil følge sagen. Lederen af den nationale 22. juli-støttegruppe, Lisbeth Røyneland, fortæller, at mange havde troet, at de ville få lidt ro efter den første retssag i 2012.\n- Jeg begynder at indse, at vi ikke kommer til at få fred. Det må vi desværre bare forholde os til, siger Røyneland.\nRetssagen vil finde sted den 15.-18. Marts 2016 i gymnastiksalen i Skien fængsel. Det er her Breivik afsoner sin indtil videre 21 år lange dom.\nLÆS OGSÅ: Terrordømte Anders Breivik må studere fra cellen


97-årig vinder travløb! » TRAVSERVICE\n97-årig vinder travløb!\nI USA har den 97-årige Leo Burns slået sin egen verdensrekord som den ældste travkusk, der har vundet løb. Det skete i mandags, da han igen vandt med sin 8-årige hoppe Winsome Wyoming.\nTravsporten har været en stor del af Leo Burns tilværelse – han startede med at køre travløb, da han var 26 år gammel, og bortset fra årene 1999 – 2003, hvor han passede sin syge hustru, har han regelmæssigt deltaget i travløbene med sine egne heste.\nLeo Burns starter overvejende i løbene på dyrskuerne i Staten Illinois, og det var her – på the Wayne County Fair i Fairfield, Illinois han i sin sæsondebut i mandags forbedrede sin egen verdensrekord\nI fjor startede Burns blot 6 gange, men vandt tre sejre!\nI det amerikanske centralforbunds register er han opført med i alt 253 sejre, men det er kun sejre vundet siden 1977, så han har nok vundet det dobbelte gennem tiden.\nHerhjemme er det fortsat ikke tilladt for kuske ældre end 70 år at deltage i løbene – også selv om DTCs formand, Knud Erik Ravn for et par måneder siden til travservice.dk lovede at se positivt på en ændring af aldersgrænsen.


Målgruppen for Center for voldtægtsofre er personer fra 15 år, der på et tidspunkt inden for dage, uger, måneder eller år har været udsat for voldtægt, voldtægtsforsøg eller lignende.\nDet er muligt at henvende sig uanset om det seksuelle overgreb er meldt til politiet eller ej.\nPersoner bosat i Region Nordjylland kan få hjælp i centret.\nTilbuddet er gratis og kræver ikke henvisning fra egen læge.\nPersoner i aktivt alkohol- eller stofmisbrug eller hvis primære problematik er af incestuøs-karakter behandles ikke i centret.\nForløb for voldtægtsramte, som har været i Akutmodtagelsen\n1. Akutmodtagelsen mailer information om den ramte i form af samtykkeerklæring samt udfyldte ”tjekliste” pr mail til Sexologisk Centers hovedpostkasse. Der udleveres kopi af samtykkeerklæring til den ramte.\n2. Den ramte indkaldes til forsamtale ved socialrådgiver eller psykolog ved Centre for voldtægtsofre via e-Boks eller via en opringning fra centrets socialrådgiver i akutte tilfælde og ved børn mellem 15-18 år. Det tilstræbes, at den ramte, i akutte tilfælde, kontaktes hurtigst muligt efter modtagelse af mail fra Akutmodtagelsen.\n3. Forsamtalerne kan både foregå ved fremmøde i centret og som videosamtale. Dette fremgår af indkaldelsen i e-Boks eller aftales med behandleren.\n4. I forsamtalen vurderes det, om den ramte er motiveret og i målgruppen for et behandlingsforløb i centret, hvorefter den ramte fortsætter i behandlingsforløb ved psykolog i centret eller støttes i at få hjælp i andet regi efter behov.\n5. Der kan desuden tilbydes samtaler til pårørende til den ramte ved socialrådgiver (se nedenfor).\n6. Pjecerne ”Information til ofre for seksuelt overgreb” og ”Information til pårørende til personer udsat for overgreb” udleveres efter behov i forsamtalen.\n7. Efter forsamtalen indkaldes den ramte til behandlingsforløb ved psykolog i centret via e-Boks, hvis den ramte vurderes at være i centrets målgruppe og motiveret for et samtaleforløb.\n8. Samtaleforløbet kan enten foregå ved fremmøde eller via video. Dette fremgår af indkaldelsen i e-Boks eller efter aftale med behandleren.\n9. Rammerne for behandlingsforløbet aftales med psykologen.\nForløb for voldtægtsramte, som ikke har været på Akutmodtagelsen, og som henvender sig mere end en måned efter overgrebet\n1. Den ramte eller pårørende kan henvende sig direkte til sekretær i Sexologisk Center eller den ramte kan henvises fra læge.\n2. Den ramte indkaldes til forsamtale ved socialrådgiver eller psykolog via e-Boks. Der skal forventes ventetid. Socialrådgiveren deltager oftest, når den ramte er 15-18 år.\n3. Forsamtalen kan foregå ved fremmøde eller via video. Dette fremgår af indkaldelsen i e-Boks eller kan aftales med sekretæren.\n4. I forsamtalen vurderes det, om den ramte er motiveret og i målgruppen for et behandlingsforløb i centret, og fortsætter i behandlingsforløb ved psykolog i centret eller støttes i at få hjælp i andet regi efter behov.\n5. Pjecerne ” Information til ofre for seksuelt overgreb” og ”Information til pårørende til ofre for seksuelt overgreb” udleveres efter behov i forsamtalen.\n6. Der kan desuden tilbydes samtaler til pårørende til den ramte ved socialrådgiver (se nedenfor).\n7. Undersøgelse af graviditet, kønssygdomme mv. skal ske ved egen læge.\n8. Efter forsamtalen indkaldes den ramte til behandlingsforløb ved psykolog i centret via e-Boks, hvis den ramte vurderes at være i centrets målgruppe og motiveret for et samtaleforløb.\n9. Samtaleforløbet kan enten foregå ved fremmøde eller via video. Dette fremgår af indkaldelsen i e-Boks eller aftales med behandleren.\n10. Rammerne for behandlingsforløbet aftales med psykologen.\nSærligt for forløb for voldtægtsramte under 18 år\nSamme forløb som beskrevet ovenfor for akutte henvendelser og senhenvendelser, men er den ramte under 18 år på henvendelsestidspunktet, er der pligt til at sende underretning, jf. Servicelovens § 153, til den ramtes bopælskommune. Socialrådgiver udfærdiger underretning. Kopi sendes til forældrene.\n1. Sexologisk sekretær eller socialrådgiver aftaler tid til samtale for pårørende ved socialrådgiver enten ved fremmøde eller via video.\n2. Der tilbydes én til to samtaler til den/de nærmeste pårørende. Der udleveres pjecen: ”Information til pårørende til personer udsat for overgreb”, hvis de ikke har modtaget den tidligere i forbindelse med forsamtalen.\nLink til pjecerne: ”Information til ofre for seksuelt overgreb” og ”Information til pårørende til personer udsat for overgreb”\nKirsten Burup; Katrine Dalgaard Mikkelsen; Sofie Jørgensen; Astrid Højgaard\nVersion 2 "Behandling af voldtægtsramte"\nKatrine Dalgaard Mikkelsen


Typer af høreapparater - Hvilken type passer bedst til dig?\nDer findes forskellige typer af høreapparater, som alle kan deles op i henholdsvis i-øret apparater og bag-øret apparater. Begge former for høreapparater er diskrete og fremstår næsten usynlige for andre. Det er derfor din grad af hørenedsættelse og din smag, der er udgangspunktet for, hvilket apparat, der passer til bedst dig.\nI-øret høreapparat sidder inde i selve øret. Det passer godt til dig, der lider af et moderat høretab, og så er det nærmest usynligt.\nHvad er fordelen ved denne type høreapparat?\n• Det bliver tilpasset til netop din øregang\n• Det er nærmest usynligt\n• Det er nemt at håndtere for dig, når du skal tage det af og på\nHvordan fungerer et i-øret apparat?\nLyden i i-øret modellerne bliver sendt gennem en ganske tynd tråd til modtageren. Modtageren, som skal opfange lyde fra omgivelserne, sidder inde i selve din øregang. Du skal ikke være nervøs for, at apparatet falder ud, da høreapparatet består af en slags ’øreprop’, som er unikt formet til din øregang. Det betyder, at det bliver siddende, hvor det skal – nemlig i dit øre.\nDen måde, dit øre er formet på, har betydning for, om du kan bruge et i-øret høreapparat. Vi former apparaterne, så de passer perfekt til din øregang, men det er selvfølgelig også et spørgsmål om smag. Det er ikke alle, der bryder sig om at have noget inde i øret, og hvis det er tilfældet for dig, så læs mere om bag-øret høreapparater. Hvis du har en irriteret øregang, er dette heller ikke modellen for dig.\nDet er ikke alle høretab, hvor en i-øret model kan hjælpe dig. Derfor skal du altid i samarbejde med din audiologist finde den løsning, som passer til netop dig, dine behov og ønsker.\nDe fleste af vores høreapparater kan fås som i-øret model. Spørg din audiologist, om der findes et apparat, der passer til dig. Se vores høreapparater her.\nBag-øret høreapparater sidder bag øret. De små høreapparater sidder fast med en meget lille, tynd og neutral ledning, som flugter hen over kanten af øret. Denne type egner sig godt til alle former for høretab, og det er den løsning, de fleste bruger. De er behagelige at have på, så du glemmer nærmest, at du har høreapparater. Du kan få dem i små diskrete udgaver, men der er også mulighed for at få dem i flere farver.\n• Det passer til de fleste høretab, og det er den løsning, som de fleste vælger\n• Det er brugervenligt og nemt at håndtere\n• Der er plads til ’større’ batterier, så du opnår mere kraftfulde lyde\n• Det er komfortabelt at have på, så du bemærker det næsten ikke\n• Farven kan tilpasses til din hår- eller hudfarve, så det æstetisk passer til dig\nHvordan fungerer et bag-øret høreapparat?\nSelve apparatet sidder bag dit øre, hvorfra den lille, neutrale ledning flugter hen over kanten af dit øre og leder lyden ind til din øregang, hvorefter du opfatter lyden. Den del, som modtager lyden fra omgivelserne, sidder bag dit øre, hvilket betyder, at du lettere opfanger lyde. Læs mere om vores forskellige høreapparater her.\nMed Bluetooth høreapparater oplever du en helt særlig del af høreapparatteknologien, da du kan få dine telefonsamtaler, yndlingsmusik eller lydbøger direkte i dine høreapparater. Med denne funktion får du en helt særlig lydoplevelse, og det er ikke svært at betjene.\nLæs mere om Bluetooth høreapparater og se, om det er noget for dig.\nEt genopladeligt høreapparat giver dig følelsen af frihed, fordi du altid nemt og bekvemt kan sørge for, at der er batteri på dine apparater. Derudover er det også nemt at betjene og en miljøvenlig løsning.\nLæs mere om genopladelige høreapparater og bliv klogere på, om det er sådan en løsning, du skal investere i.\nVil du vide mere om høreapparater?\nSe, hvilke hvilke høreapparatmodeller vi kan tilbyde dig, der passer til din livsstil.\nDer findes forskellige høreværn og ørepropper til forskellige formål.\nPriser på høreapparater i forskellige priskategorier.\nTips og tricks til brug af høreapparater\nVedligeholdelse og guide til filtreskift og rengøring af høreapparater.\nBestil batterier og guide til hvordan du skifter batteri på dine høreapparater.